Тадбирда икки мамлакатнинг ташқи иқтисодий алоқалар, банк-молия, иқтисодиёт, нефть-газ, энергетика, геология каби соҳалар учун масъул вазирлик ва идоралари, компания ва концернлари раҳбарлари иштирок этди.\nЎзбекистон Республикаси иқтисодиёт вазири Г. Саидова Ўзбекистон билан Хитой ўртасидаги ҳамкорлик савдо, иқтисодиёт, сармоя, энергетика каби кўплаб соҳаларда изчил ривожланиб бораётгани, бунда икки давлат раҳбарларининг учрашувларида эришилган келишувлар муҳим ҳуқуқий асос бўлиб хизмат қилаётганини алоҳида таъкидлади. Ўзбекистон Республикаси Президенти Ислом Каримовнинг 2014 йилнинг май ойида Осиёда ҳамкорлик ва ишонч чоралари бўйича кенгашнинг IV саммитидаги иштироки ҳамда Хитой Халқ Республикаси Раиси Си Цзиньпин билан учрашуви ўзаро муносабатларни янги мазмун билан бойитиб, мамлакатларимиз ўртасидаги стратегик ҳамкорликни янада мустаҳкамлади.\nЎзбекистон билан Хитой ўртасидаги алоқалар Дўстлик, ҳамкорлик ва шериклик муносабатлари тўғрисидаги шартнома, Стратегик шериклик ўрнатиш тўғрисидаги қўшма декларация ҳамда Икки томонлама стратегик ҳамкорликни янада чуқурлаштириш ва ривожлантириш ҳақидаги қўшма декларация руҳида барча соҳаларда ривожланмоқда. Хитой мамлакатимизнинг савдо-иқтисодий ва сармоявий ҳамкорлари орасида етакчи ўринни эгаллайди. 2011 йилда таъсис этилган Ўзбекистон — Хитой ҳукуматлараро ҳамкорлик қўмитаси савдо-иқтисодий ва сармоявий, энергетика, нефть-газ, транспорт ва илмий-техникавий алоқаларни ривожлантиришга хизмат қилмоқда.\nЎзбекистон билан Хитой ўртасида иқтисодий соҳада энг кўп қулайлик яратиш тартиби амал қилмоқда. Ўзаро товар айирбошлаш ҳажми муттасил ўсиб бораётир. Жорий йилнинг январь — май ойларида бу кўрсаткич қарийб 2,2 миллиард АҚШ долларини ташкил этди. Ўзбекистонда Хитой капитали иштирокида тузилган 482 қўшма корхона фаолият юритмоқда. Юртимизда Хитойнинг етмишдан зиёд компанияси ваколатхонаси ишлаб турибди.\nХитой ишбилармонлари мамлакатимизда ташкил этилган иқтисодий-индустриал зоналарда фаол иш юритмоқда. Хусусан, “Жиззах” махсус индустриал зонасида Хитой компанияларининг 50 миллион доллардан зиёд миқдордаги тўғридан-тўғри инвестициялари иштирокида ўн бешдан ортиқ қўшма лойиҳа амалга оширилмоқда.\nИкки мамлакат ўртасидаги ҳамкорлик ёқилғи-энергетика соҳасида ҳам изчил тараққий этмоқда. Марказий Осиё — Хитой газ қувурининг тўртта тармоғи ҳам Ўзбекистон Республикаси ҳудудидан ўтгани нефть-газ соҳасида юксак даражадаги ўзаро ишонч ва яқин ҳамкорликдан далолат беради.\nМамлакатларимиз Ўзбекистон — Хитой газ қувурининг тўртинчи линиясини қуриш ва ишга туширишни стратегик аҳамиятга молик муҳим лойиҳа, деб ҳисоблайди. Хитой Халқ Республикаси Раиси Си Цзиньпиннинг 2013 йил сентябрь ойида мамлакатимизга давлат ташрифи доирасида йилига 30 миллиард куб метр газ етказиб бериш қувватига эга мазкур линия қурилишига оид ҳужжат имзоланди. Бу Марказий Осиёдан ХХРга табиий газ экспорти ва транзитини янада кенгайтириш имконини беради.\nХитой компаниялари юртимиздаги углеводород конларини қидириш ва қазиш ишларида фаол иштирок этаётир. Хитой Миллий нефть-газ корпорацияси (CNPC) истиқболли углеводород конларини қидириш ва ишга тушириш, шунингдек, Муборак газ-кимё мажмуасида табиий газни чуқур қайта ишлаш лойиҳасини амалга оширишда қатнашмоқда.\nМамлакатимиз Хитой Давлат тараққиёт банки ва Эксимбанки билан ҳам фаол ҳамкорлик қилмоқда. Хитой Давлат тараққиёт банки энергетика, транспорт, телекоммуникация, соғлиқни сақлаш, таълим ва бошқа йўналишлардаги умумий қиймати 3,8 миллиард доллардан зиёд турли лойиҳаларда иштирок этмоқда.\nЮртимизда нефть-газ қазиб олиш билан бирга уларни чуқур қайта ишлаш, шу орқали маҳсулотлар турини кўпайтиришга эришилмоқда. Шундай корхоналар барпо этилаётгани самарасида мамлакатимизда илғор технологияларга асосланган нефть ва газ кимёси саноати ривожланаётир.\nХитойлик ишбилармонлар Ўзбекистондаги иқтисодий барқарорлик халқаро миқёсда улкан эътибор қозонаётганини таъкидлаб, мамлакатимизда амалга ошириладиган йирик лойиҳаларда иштирок этишга тайёр эканлигини билдирди.\n— Ўзбекистон иқтисодиёт ва энергетика соҳаларида улкан салоҳиятга эга, — деди Хитой Халқ Республикасининг ривожланиш ва ислоҳотлар бўйича давлат қўмитаси раисининг ўринбосари, энергетика бўйича давлат бошқармаси раиси У Синьсюн. — Мамлакатларимизнинг бу соҳалардаги алоқалари ғоят самарали, ҳар икки томон учун фойдали бўлмоқда. Қуёш ва шамол энергетикаси соҳалари ҳам ҳамкорлигимизнинг истиқболли йўналишларидан. Ушбу қўмита мажлиси биргаликда қатор лойиҳалар ишлаб чиқиш ва амалга оширишда муҳим омил бўлмоқда.\nАнжуманда Ўзбекистон билан Хитой ўртасида иқтисодиёт, нефть-газ, энергетика соҳасидаги ҳамкорликнинг бугунги ҳолати ва истиқболи, икки томонлама алоқаларни янада ривожлантириш, ўзаро манфаатли қўшма лойиҳаларни амалга оширишга оид масалалар атрофлича муҳокама қилинди.\nМазкур рукндаги бошқа мақолалар: « Миллий қонунчилик ва амалиёт\tИнвестициявий муҳитни янада яхшилаш — давр талаби »


Хуш каломлар: «Бисмиллаҳир роҳманир роҳийм» | Azon.uz - Ахборот-таҳлилий портал\nХуш каломлар: «Бисмиллаҳир роҳманир роҳийм»\n1100 11:00 06.10.2019\nАллоҳ таъоло ўз каломи шарифи Қуръонни “бисмиллаҳ” билан бошлади.\nУндаги ҳар бир сурани “бисмиллаҳ” билан бошлади.\nЎз каломини ўқувчиларга “бисмиллаҳ” билан бошлашга ундади.\nБирон жонлиқ сўювчиларга “бисмиллаҳ”ни айтишга амр қилди.\nРосулуллоҳ саллоллоҳу алайҳи васаллам ҳам ҳар бир жоиз иш аввалида “бисмиллаҳ” айтишни таълим бердилар.\nУ зот: “Ҳар бир иш “бисмиллаҳ” билан бошланмаса, у кесик (чала)дир”, деб марҳамат қилганлар.\nКелинг, “Бисмиллаҳир роҳманир роҳийм”нинг маъносига тўхталиб ўтсак. У ўзбекчада “Меҳрибон ва Раҳмли Аллоҳ номи ила бошлайман” деган маънони англатади. Ҳар бир мўмин бирон иш қилишдан аввал Аллоҳни эслаши, ҳар бир иш Аллоҳнинг ихтиёри ила бўлишини идрок этиб, ҳар бир амал билан аввало Унинг розилигига эришишни мақсад қилиши лозим. Шунда иншааллоҳ ҳар бир иш ҳам қилувчига, ҳам атрофдагиларга фойдали бўлади. “Бисмиллаҳир роҳманир роҳийм”да бежизга Аллоҳнинг икки улуғ сифатини келтирилмади. Балки, Аллоҳ таьолонинг ҳар бир ишда бандаларига меҳрибон эканини кўришимиз мумкин. Аллоҳ таьоло Ўзининг исмини ёд этган бандаларини ҳаргиз ташлаб қўймайди, уларнинг ишига ривож беради, барака ато этади. Шундай экан сиз хам “бисмиллаҳ”ни ўзингизга лозим тутинг.\n725 16:00 25.05.2020\n221 10:50 25.05.2020\n1352 21:00 22.05.2020\n842 13:30 22.05.2020\n3308 04:00 20.05.2020


Кейинги вақтларда давлатимиз томонидан соғлиқни сақлаш тизимига берилаётган алоҳида эътибор туфайли ушбу соҳа жадал ривожланиб бормоқда. Аҳолига тиббий хизмат кўрсатиш сифати ва самарадорлиги чекка-чекка ҳудудларда ҳам юксалиб бораётгани барчага аён ҳақиқат.\nАммо бугунги кунда тиббиёт тизимидаги бундай шиддатли ислоҳотларни кўриб туриб кўрмасликка, билиб туриб билмасликка олаётган ёки тан олишни истамаётган, кимларнингдир аравасига чиқиб олиб, “катта оға”ларининг қўшиғини куйлаб, ноғорасига ўйнаётган айрим хорижий оммавий ахборот воситаларининг хурмача қилиқлари сабр косасини тошириб юбормоқда.\nҲа, яна ўша "Озодлик" радиоси, яна ўша ғаразгўйлик, яна ўша алжирашлар...\nБу галги нишон – Чортоқ тумани тиббиёт бирлашмаси, аниқроғи, унинг раҳбари Муҳаррам Қобулова бўлди.\n"Озодлик"нинг исми-шарифи нотайин “манба”сининг хабар беришича, бош шифокорнинг тиббиёт соҳасига умуман алоқаси йўқ, у бозорда сотувчилик қилиб юрган савдогар эмиш. Беихтиёр кулгинг қистайди. Бозорчи хотин бир думалаб бош шифокорга айланиб қолса, тикувчи аёл мактабга директор бўлса, деҳқон аёл яна катта бир муассасага раҳбар бўлса, ақлга сиғадиган гапми, бу?! Эҳтимол, Лондон томонларда шунақадир, лекин Ўзбекистонда олиб борилаётган кадрлар сиёсати бундай бемазагарчиликка асло йўл қўймаслиги бор гап. Энг кулгилиси эса, “Озодлик” ўзининг бу иддаосини ўзи инкор этиб, Чортоқ тумани тиббиёт бирлашмаси бош шифокорининг бир неча йиллар мобайнида ВКК комиссияси раиси (таъкид “Озодлик”ники, аслида туман врачлар назорат комиссиясининг раиси) бўлиб ишлагани, пора билан қўлга тушиб, бўшаб кетганини “ошкор” қилади. Қизиқ, пора олган одам жиноий жавобгарликка тортилмасдан осонгина ишдан бўшаб кетаверишига қонун йўл қўйиб берар экан-да? Ким, қаерда кўрган, бунақасини?\n– “Озодлик”да таъкидланганидек, туман тиббиёт бирлашмаси бош шифокори ВКК комиссияси раиси бўлиб ишлаганида пора олиб ишдан бўшаб кетгани ғирт ёлғон, туҳмат ва бўҳтондан бошқа нарса эмас, – дейди ҳамшира Комила Турдиева. – Буни қатъий ишонч билан айтаётганимнинг сабаби, мен ўша вақтларда опа билан бирга ишлаганман. Бир раҳбар аёлга асоссиз тош отиш билмадим, бу радио ходимларига нима учун керак, бундан кўзлаган мақсадлари нима, уларнинг? Майли, ёлғоннинг умри қисқа, нима бўлгандаям “Озодлик”чиларга инсоф ва тавфиқ берсин.\nРадионинг ушбу хабарида яна “Шифохонада муҳит жуда ёмон. Шунга жуда кўп шифокорларимиз бошқа жойларга ишга кетиб қоляпти. Олдинроқ еттита шифокор санаторияга ишга ўтиб кетди, яқинда яна учта шифокор кетди. Бир неча ойда жаъми ўнта шифокор кетганини нима билан изоҳлайсиз”, деган таъкидни учратасиз.\n– Мен туман тиббиёт бирлашмасида 1999 йилдан 2016 йилгача ишладим, – дейди “Озодлик” таъкидлаган “жуда ёмон муҳит”дан “қочиб” кетиб, ҳозир санаторияда ишлаётган шифокор Зулхумор Тўхтабоева. – Мавриди келиб қолганди, уйимга яқин, ўзимга қулай жойдан иш чиқиб қолди, ўз хоҳишим билан ўтиб кетдим. Бош шифокор бошқа жойда ишлашимга қаттиқ қарши бўлди, рухсат бермаслигини айтди. Лекин қарорим қатъийлигини кўргач, ноилож розилик берди.\nИкки минг нафарга яқин ходим меҳнат қилаётган жамоа учун наинки ўн, балки, юз нафар шифокорнинг ишдан бўшаб, ишга қабул қилиниши табиий жараён эмасми? Шунга ота гўри қозихонами, энди муҳтарам “Озодлик”чилар?\nБиз туман тиббиёт бирлашмасидаги жуда кўплаб шифокор ва ҳамширалар, турли вазифаларда ишлаётган ходимлар билан суҳбатлашдик. Шавкат Исмонов, Салима Исматуллаева, Умида Қирғизова, Комила Турдиева, Наргиза Қамбарова, Жамила Эгамбердиева (бу рўйхатимизни яна узундан узоқ давом эттиришимиз мумкин) шулар жумласидан. Уларнинг барчаси “Озордлик” радиоси тарқатган ахборотга нохолис, ўрганилмаган, бир томонлама, иғво, ғийбат дея баҳо беришди.\n– Булар қанақа журналист ўзи? – деди жумладан Жамила Эгамбердиева. – Бутун оммага бир хабарни тарқатишдан олдин унинг ҳақиқатга қанчалик мос эканлигини текшириб кўриш уларнинг бурчи ва масъулияти эмасми? Мард бўлишса, келишсин, кўришсин, кейин хулоса қилишсин, узунқулоқ миш-мишларга таянавермасдан. Бир фуқаро, яна раҳбар шахснинг шаънига мағзава ағдаришга ҳаққи йўқ-ку, ҳеч кимнинг. 27 йилдан буён шу масканда ишлайман. Опа раҳбар бўлиб келди-ю, кўпгина муаммоларимиз барҳам топди. Биринчи навбатда озиқ-овқат масаласини ижобий ҳал қилди, кўриб турибсиз, биноларимизни мана шундай чиройли ҳолатга келтириб, таъмирлатди, хуллас беморлар учун шарт-шароитларни кун сайин яхшилаш ниятида елиб-югуриб, куйиб-пишиб ишламоқда. Тўғри, раҳбар сифатида қаттиққўл, ходимларидан интизом, иш, масъулият талаб қилади. Бу талабчанлик ҳаммага ҳам ёқавермайди, албатта. Аммо бир-икки кишинингфикри катта бир жамоа аъзоларининг фикрини ифодаламаслиги маълум ҳақиқат-ку?!\n– Илк фаолиятимни худди шу даргоҳда акушер-гинеколог бўлиб бошлаганман, – дедилар опа бизнинг муддаомизни эшитгач. – У пайтдаги шифохона билан ҳозиргисининг фарқи еру осмонча. Тиббиёт бирлашмасининг бугунги ҳолатини кўриб, кўзингиз қувнайди, дилингиз равшан тортади. Бу ишларда табиийки, ҳозирги бош шифокорнинг ҳиссаси катта. Шу аёлнинг меҳнати сингди. Энг муҳими, халқ рози, бу саъй-ҳаракатлардан. Шифокорларни дуо қиляпти, сидқидилдан раҳмат айтяпти. Шунинг ўзи кифоя, бошқаси чикора...\nЭнди инсоф билан айтинг, ким ҳақ, ким ноҳақ? Олди-қочди, факт ва далилларга асосланмаган хабарлари билан шундоқ ҳам кун сайин одамларнинг ҳафсаласини пир қилаётган, чўкиб бораётган “Озодлик” хасга ёпишмаяптими, бу тахлит хатти-ҳаракатлари билан? Бизнингча, шундай. Бу аччиқ ҳақиқатни хориждаги ҳамкасбларимизнинг ўзлари ҳам англаб, ҳис этиб туришибди. Аммо...\nP.S. Ушбу мақола тайёрланганидан сўнг “Озодлик”нинг яна бир кирдикори фош бўлиб қолди. Бизга маълум бўлишича, “Чортоқлик шифокорлар ўз соҳасини тарк этмоқда” деб номланган юқоридаги асоссиз хабарга илова қилинган сурат Чортоқ тумани тиббиёт бирлашмасига эмас, собиқ “Мингбулоқнефть” корхонасига қарашли бино экан. Бу бинодан бир вақтлар тиббиёт бирлашмаси ички касалликлар бўлими сифатида фойдаланган. Ҳозир бўш ётгани сабабли уни келгусида капитал таъмирдан чиқариб, хўжалик ҳисобидаги бўлим сифатида ишга тушириш режалаштирилган. Ана холос...\nШогирдлари ютуғидан мамнун чевар\nҚОЗИХОНАМИ шифокор ЧИЛАР чевар хотин сиғадиган ОТА ОЗОДЛИК МУҲТАРАМ мактабга думалаб директор ГЎРИ гапми бўлса бу бош Бозорчи бир ақлга аёл


Ўзбекистон: Болалар пахтада ҳали ҳеч қачон бу йилгидек қийналмагандилар - Фарғона.Ру ахборот агентлиги\n03:03 msk, 4 Июль 2020\nЎзбекистон: Болалар пахтада ҳали ҳеч қачон бу йилгидек қийналмагандилар\n09.12.2009 09:04 msk\nФотосуратларни ҳуқуқ ҳимоячи Елена Урлаева тақдим этган (Тошкент)\nЖорий йилнинг ноябрь ойида Ўзбекистон парламентида болалар меҳнатидан фойдаланишда иш берувчилар ва ота-оналарнинг маъмурий жавобгарлигини кучайтирувчи қонун лойиҳаси кўриб чиқила бошланди.\nБунгача 2008 йил сентябрь ойида ратификация қилинган “Болалар эксплуатациясининг ёнг ёмон шаклларини илдизини қуритиш тўғрисида” ва “Ишга қабул қилишнинг минимал ёши тўғрисида” халқаро Конвенцияларини ҳаётга татбиқ этиш бўйича Миллий режа қабул қилинган эди. Ўша пайтнинг ўзида Ўзбекистон бош вазири Шавкат Мирзиёев мазкур конвенцияларни амалга ошириш бўйича чора кўришни кўзда тутувчи тегишли ҳукумат қарорини имзолади.\nБу ҳужжатлар Ўзбекистонга халқаро жамиятнинг болаларни қул каби ишлатишни тўхтатиш тўғрисидаги чақириқлари ва бунинг ортидан 2007 йилда ғарб мамлакатларининг энг йирик тўқимачилик маҳсулоти импортчилари томонидан ўзбек пахта толасини сотиб олинишига бойкот эълон қилинишига расман жавоб бериш учун керак эди.\nАмалда эса халқаро босим ҳам мамлакатда мажбурий болалар меҳнатини тўхтата олмади.\nЎзбекистон. Ўспиринлар пахта даласида\n“Бизда болалар меҳнатини тақиқловчи қонунлар бор бўлгани билан улар ишламаяпти, - дея афсусланади Ўзбекистон Мустақил ҳуқуқ ҳимоячилари ташаббус гуруҳининг раҳбари Сурат Икромов. – Барча ишлар президент девонхонасининг оғзаки кўрсатмасига мувофиқ қилинади. Ҳокимларнинг ҳаммаси оғзаки кўрсатмани олганларидан кейин туман халқ таълими бошқармаларига, мактаб директорларига буйруқ берадилар. Улар эса ўз навбатида, болаларни далага олиб чиқадилар. Ҳамма ишлар оғзаки равишда бажарилади, ҳеч ким масъулиятни зиммасига олишни истамайди. Ўзим кўрдим, Чинозда, Янгийўл туманлари пахта даларида бешинчи, олтинчи, еттинчи синф болалари ишлаяптилар. Уларга ҳеч қандай шароит яратилмаган, ўқитувчилари эса болалар ишласин дея назорат қилиб юрибдилар, холос”.\nЯнги қонунларнинг қабул қилиниши муносабати билан дунёда пахта толаси экспорти бўйича иккинчи ўринни эгаллаётган Ўзбекистон расмийлари мамлакатда болалар меҳнати мавжудлигини яширишга уринмоқдалар. Энди бўлса, болаларнинг даладаги иши яна ҳам оғирлашди, уларнинг саломатлиги хавф остида.\n“Республикада ўтган йилга нисбатан болалар эксплуатацияси борасидаги вазият анча ёмонлашди, - дейди “Эзгулик” ҳуқуқ ҳимоя жамиятининг Тошкент вилояти бўлими раиси Абдураҳмон Ташанов. – Бу нарса айниқса болаларга зарур шароит яратиш соҳасига тегишли. Бу йил болалар очиқ даланинг ўзида ўрнатилган чодирларда яшаганларига гувоҳ бўлдик. Мустақиллик йиллари бунақаси асло бўлмаганди. Бу йил болаларни ёппасига пахтага олиб чиқиш ҳоллари қайд этилди ва барча вилоятларда мактаблар пахта терими пайтида ёпиб қўйилди”.\n“Ноябрь ойида мен Сурхондарё, Қашқадарё, Хоразм, Фарғона вилоятлари далаларида бўлдим, - дея ҳикоя қилади номини ошкор этмасликни сўраган тошкентлик ҳуқуқ ҳимоячи. – У ерларда шу чоққача болаларни пахтага чиқаришяпти (интервью ноябрнинг йигирманчи кунлари олинган – муаллиф изоҳи). Қишлоқ жойларида яшайдиган болалар ҳар куни ўн километр йўлни яёв юриб далага қатнайдилар. Кечқурун соат 16-17 да уйларига қайтадилар. Болаларни озиқ-овқат, ичимлик суви, транспорт билан таъминлаш ота-оналарга юклатилган. Болалар устидан ўқитувчилар ва фермер хўжалиги вакиллари назорат қилмоқдалар. Биз у ерда медицина ходимлари йўқлигини қайд этдик.\nБизнинг кузатувларимиз вақтида, яъни ноябрь ойи ўртасида далага олиб чиқилган болаларнинг қайд этилган минимал ёши – иккинчи ва учинчи синф ўқувчилари. Болаларга пахта териш бўйича ҳеч қандай кунлик норма белгиланмаган, ҳамма ўз ҳолига яраша пахта терган.\nТурли вилоятларда пахта терими турли вақтларда бошланган, юқори синф ўқувчилари 15-28 сентябрь ҳақида гапирмоқдалар. 5 октябрь кунидан бошлаб қуйи синф ўқувчиларини ҳам олиб чиқа бошладилар. Коллеж ва олий таълим юртлари талабаларини уйларидан олисроқ жойга, йўқ деганда 30-50 километр масофага ётоқ билан олиб чиқдилар. Болаларни маҳаллий мактаб ёки коллежларининг спорт залларида жойлаштирдилар. Баъзида қабул қилувчи фермер хўжаликлари “кўнгилли” ёрдамчиларни темир каравот билан таъминладилар, кўпинча эса болалар ўзлари билан олиб келган кўрпаларини ерга тўшадилар.\nБу йил, давлат расмийлари халқаро танқиднинг кучайиши ортидан келиб чиқаётган муаммолардан ўзларини четга олишга уринганларидан инсон ҳуқуқларининг кўпроқ бузилишлари, пахта теримини ташкил этишда эса кўпроқ пала-партишликлар қайд этилди. Авваллари пахта терими бўйича барча ташкилий ишларни давлат ўз зиммасига олиб келган дея ҳисобланарди. Бу йил эса давлат болаларни пахта теримига жалб этмаяпти, балки уларнинг ўзлари “ихитиёрий равишда” пахта теримида қатнашаяптилар дея кўрсатмоқчи бўлдилар. Шунинг учун ҳам ҳуқуқбузарликлар кўпайди, тушунмовчиликлар пайдо бўлди: фермерлик хўжаликлар, таълим муассасаларининг мажбуриятлари белгилаб берилмади ва пировардида, ташкилий муаммоларнинг аксарияти ота-оналарнинг зиммасига тушди”.\n“Фарғона.Ру” мухбирининг болалар меҳнати атрофида юзага келган вазият қачон ўзгаради деган саволига ҳуқуқ ҳимоячи, Ўзбекистон Виждон тутқунлари қўмитасининг раҳбари Баҳодир Номомзов шундай жавоб берди:\n- Бу мамлакатда яқин келажакда нима ўзгариши мумкин? Ростини айтсам, бу йилги мавсумда дала кезиб, болаларга яратилган шарт-шароитларни ўрганганим йўқ. Лекин шу нарсани аниқ биламан: барчасига мамлакатдаги мавжуд ижтимоий табақаланиш айбдор. Ҳаддан зиёд бойлар бор ва ўта камбағаллар ҳам бор. Камбағаллар бойларни яна ҳам бой қилаяпти. Бу нарса ўзгармас экан, болалар пахта теришда давом этаверадилар. Ахир кўпчилик бир бурда нонга пул ишлай дея далага чиқаяпти, ота-оналарнинг ўзлари уларни пахта тергани юбораяптилар...\nШўролар давридан бери Ўзбекистонда анъанага айланган мажбурий болалар меҳнати амалиёти ўн беш ёшгача бўлган 2,5 миллион болаларнинг икки-икки ярим ой давомида ўқишдан маҳрум бўлишларини ҳамда оғир жисмоний меҳнатни англатади. Ўша болаларнинг мажбурий меҳнати ортидан мамлакат ҳар йили пахта толасини экспортидан бир миллиард доллар даромад кўради.


UzDaily.uz: Ўзбекистон ва Афғонистон АКТ вазирликлари ўртасида меморандум имзоланди \n2018-й. 05-апрель 15:25\nТошкент, Ўзбекистон (UzDaily.uz) -- Ўзбекистон Республикаси Ахборот технологиялари ва коммуникацияларини ривожлантириш вазирлиги ҳамда Афғонистон Ислом Республикасининг Коммуникация ва ахборот технологиялари вазирлиги ўртасида ахборот-коммуникация технологияларини ривожлантириш йўналишида ҳамкорликни йўлга қўйишга қаратилган «Стратегик ҳамкорлик бўйича англашув Меморандуми» имзоланди.\nМазкур ҳужжатдан кўзланган бош мақсад -- иккитомонлама ҳамкорликни мустаҳкамлаш ҳамда телекоммуникация, ахборот технологиялари ва почта хизматларини ривожлантиришда тажриба алмашиш, алоқаларни кенгайтиришдан иборат. Меморандумда, шунингдек АКТ соҳасида техник ёрдам кўрсатиш масаласи ҳам кўзда тутилган.\nАнглашув меморандуми асосида томонлар ҳамкорликка оид меъёрий-ҳуқуқий базани такомиллаштирадилар, ўзаро дахлдор бўлган телекоммуникация ва алоқа тармоқлари ҳамда почта алоқаси инфратузилмасини мақбуллаштириш чораларини кўрадилар. Хусусан, Марказий Осиёга Ўзбекистон орқали ўтадиган почта транзитининг фаолияти таъминланади. Шу билан бирга, томонлар АКТ соҳасининг турли йўналишларида рақобатбардошлиликни ошириш, «электрон ҳукумат» йўналишида ҳамкорлик қилишни келишиб олдилар.\nИмзоланган Меморандум асосида афғонистонлик талабаларнинг Муҳаммад ал Хоразмий номидаги Тошкент ахборот технологиялари университети ҳамда Тошкент шаҳридаги Инҳа университетларида таълим олишларини ташкил қилиш масаласи ҳам ўрганиб чиқилади.\nШунингдек, музокаралар асосида «Ўзбектелеком» АК ҳамда « Afghan Telecom Corporation» ўртасида ҳам «Стратегик ҳамкорлик бўйича англашув Меморандуми» имзоланди. Телекоммуникация соҳасининг иқтисодий юксалишдаги ўрни ҳисобга олиниб, томонлар телекоммуникация йўналишида ўзаро хизмат кўрсатишни йўлга қўйишга келишиб олдилар. Унга кўра томонлар ҳар иккала мамлакатдаги халқаро алоқа хизматларига бўлган эҳтиёжни таҳлилий ўрганиб, шунга кўра мақсадли равишда «Ўзбектелеком» ва «Afghan Telecom Corporation» компанияларининг телекоммуникация тармоқлари ўртасидаги ўзаро трафик ўтказувчанлигини ошириш келишиб олинди.


ИнтерФУТБОЛ :: Санчо супериқтидор ва у 19 ёшида Месси каби гол урмоқда, самарали «пас» бермоқда..\nСанчо супериқтидор ва у 19 ёшида Месси каби гол урмоқда, самарали «пас» бермоқда..\nУ 19 ёшида худи Лионель Месси каби гол урмоқда, самарали «пас» бермоқда...«Боруссия» Д. бағрида иқтидорлар кўп. Улардан бири - англиялик Жейдон Санчо «супер» таърифига муносиб. 19 ёшли йигитча айниқса, жорий мавсум ақл бовар қилмас даражада самарали ўйнамоқда. Тўғри, Санчо ижросидаги ўйинда заиф томонлар ҳам йўқ эмас. Таҳлилчилар унинг ҳар бир ўйиндаги ҳаракатини ўрганиб чиқиб, шундай хулосага келишди.\nСанчо ураётган голларда ўзига хос алоҳида белги бор - у рақиб дарвозасини асосан тўпни бўш ҳудудда қабул қилганидан кейин нишонга олмоқда. Рақамларда айтсак, йигитча таҳлил пайти (14 февраль)гача урган 16та голидан 13тасини шу аснода нишонлаган. Хуллас, Санчо тўпни эркин қабул қилгач, дарҳол зарба йўллайди ёки бу ишни бир-икки ҳаракат (тўпни ўзига ўнглаб олади, тезлик билан рақиблардан ўзиб кетади)дан кейин амалга оширади. Умуман олганда, у 16та голидан 10тасини рақибнинг ҳеч қандай қаршилигисиз урган. Аксарият голлари «Боруссия»нинг қарши ҳужуми маҳсули эканлигини ҳам таъкидлаш ўринли.\nАнглиялик иқтидор самарали узатмаларни эса аксинча, позицион ҳужумларда амалга оширади. Яъни у рақиб тартибли ҳимояланаётган паллада жамоадошини зарба йўлига олиб чиқишга уста. Ҳар ҳолда, 17та самарали узатмасидан атиги 6тасини қарши ҳужум вақтида берган. Тўғри, шу ўринда битта муҳим жиҳатга эътибор қаратиш жоиз: у олдида катта бўшлиқ юзага келган ҳолатда 11та гол ассистенти бўлди - тўпни асосан қанотда ёлғиз ва хотиржам қабул қилганидан ке-йин. Демак, Санчо жорий мавсумдаги дастлабки 33та самарали ҳаракати (16та гол ва 17та самарали узатма)дан 24тасини ўз олдида бўш ҳудуд ҳосил қилган ҳолда амалга оширган. 16та самарали ҳаракати эса қарши ҳужум маҳсули эканлиги «Боруссия» ўйин услубининг натижасидир. Яна бир далил: Санчо атиги 1та вазиятда рақиб жамоа дарвозасига тескари турган ҳолатда самарали ҳаракатни амалга оширган. Қолган 32та вазиятнинг барчасида тўпни ўзига максимал даражада қулай шароитда қабул қилиб олган.\nНима, Санчо бўш ҳудудга эга бўлмаса ва тартибли ҳимояга дуч келса, ҳеч нарса қилолмайдими? Йўқ, нимадир қила олади, аммо ҳозирча юқори даражада эмас. У атиги 5та голини алдамчи ҳаракатлардан сўнг урди - бу биринчи заиф томони. 4та голи жамоадошлари билан «девор» услубида ўйнагани самараси - бу иккинчи заиф томони. Ўйиндан ташқари ҳолат чизиғида «очилган» ҳолатда эса атиги 3та гол урди, атиги 3та! Санчо дарҳақиқат, жуда кучли, айниқса, ёшини инобатга олганда. Ҳар ҳолда, кўп гол уриш баробарида ассистентлик ролини ҳам қойиллатмоқда. Асосийси, йигитча тезкор, вазиятларни тўғри баҳолайди, бутун майдонни яхши кўради ва шунинг ҳисобига идеал тарзда «очилади». Фойдаланиш коэффициенти эса шунчаки, супер!\nЕвропанинг кучли 5та лигаси жамоалари орасида вазиятлардан фойдаланиш масаласида «Боруссия» олдига тушадигани йўқ. Дортмунд жамоасининг бу борадаги кўрсаткичи ҳаттоки, аномалия ҳисобланади: Бундеслиганинг 22та турида гол уриш учун 45та реал имконият яратди, амалда эса рақиблар дарвозасини 63 марта нишонга олди. Ушбу тенденция айнан Санчо мисолида яққол намоён: атиги 14та аниқ имкониятга эга бўлган ёш футболчи «Гол } пас» тизими бўйича деярли икки ҳисса очко йиғди (13та гол ва 13та самарали узатма). Бу нимани англатади? Санчо чиндан ҳам, вазиятлардан топ-даражада фойдаланади ва ноаниқ зарбалари жуда оз. Дейлик, Бундеслиганинг 22та тури давомида атиги 12та зарбаси ноаниқ чиқди - бу жуда оз. Шунингдек, Санчо барча голларини жарима майдони ичидан берилган зарбалар орқали урди. Хулоса шуки, Англия футболининг умиди ноқулай позицияда бўлса, камдан-кам зарба йўллайди.\nТакрорлаш керак, Санчо самарали ҳаракатларидан кўпини рақибнинг алоҳида таъқибисиз, бўш ҳудудда амалга оширмоқда - ўзи учун максимал даражада қулай шароитда. «Боруссия»нинг қарши ҳужумга йўғрилган услуби ҳам Санчога айни муддао. Эҳтимол, Санчо бошқача шароит (янги лига ёки жамоа)га тушса, анча қийналар... Демак, у энг юқори савияга чиқишни хоҳласа, ўйинидаги заиф жиҳатларни секин-аста яхшилаб бориши шарт. Айниқса, тор ҳудудда ҳаракатланиш ва рақиб дарвозасига тескари турган ҳолатда тўпни қабул қилиб, ҳужумни ривожлантириш устида ҳали кўп ишлашига тўғри келади.\nЖейдон Санчонинг жорий мавсумдаги кўрсаткичлари (14 февраль ҳолатига)\n** 13та самарали узатма (Европанинг кучли 5та лигасида биргина Кевин де Брюйненинг кўрсаткичи баландроқ - 15та).\n** Жорий мавсум Европанинг кучли 5та лигасида 10тадан гол ва самарали узатма маррасига етган биринчи футболчи (13та гол ва 13та самарали узатма). Мавсумда ҳам гол уриш, ҳам ассистентлик қилиш бўйича }10 кўрсаткичига эришган иккинчи футболчи - Лионель Месси.\n** Бундеслиганинг 22та турида бутун ўтган мавсумдаги кўрсаткичини такрорлади. Аввалги мавсум «Гол } пас» тизимида 26 очко тўплаганди (12та гол ва 14та самарали узатма).\n** Охирги икки мавсумда 27та голга ассистентлик қилди - Европанинг кучли 5та лигаси учун энг юқори натижа.\n** Бундеслигада муваффақиятли алдаб ўтиш ҳаракатлари бобида 6-рақамли футболчи (1та ўйинда ўртача ҳисобда 2,7та алдамчи ҳаракат).\n** «Боруссия»даги илк 85та ўйинида 30та гол ва 45та самарали узатма тўплади - тасанно!\n** Жорий мавсум 14 февралга қадар барча турнирларда 30 марта майдонга тушиб, «Гол } пас» тизимида 33 очко тўплади.


БЕМОРЛАРНИ ЗИЁРАТ ҚИЛИШ – ИНСОНИЙ БУРЧ — XUTBA.UZ\n09 08 2019 - 11:55 / - Жумуъа мавъизалари\nяъни: “Аллоҳ таоло қиёмат куни бундай дейди: “Эй одам фарзанди, (нега)мен касал бўлганимда мени кўргани қилмадинг? Банда эса: “Эй Раббим, ахир Сен оламлар Парвардигорисан, қандай сени кўргани бораман?” Шунда Аллоҳ таоло айтади: “Сен фалончи бандамнинг касал эканини билиб туриб, нима учун уни кўргани бормадинг? Билмайсанми, агар ўша касални зиёрат қилиш учун олдига борганингда, унинг ҳузурида мени топардинг?”(Имом Муслим ривояти).\nяъни: “Расулуллоҳ саллаллоҳу алайҳи васаллам: “Сизлардан ким бугун рўза тутти?” – десалар, Абу Бакр Сиддиқ разияллоҳу анҳу: “Мен”, – деди. Расулуллоҳ саллаллоҳу алайҳи васаллам: “Сизлардан ким бугун бирор жанозада иштирок этди?” – десалар, Абу Бакр Сиддиқ разияллоҳу анҳу: “Мен”, – деди. Расулуллоҳ саллаллоҳу алайҳи васаллам: “Сизлардан ким бугун бирор мискинга таом берди?” – десалар, Абу Бакр Сиддиқ разияллоҳу анҳу: “Мен”, – деди. Расулуллоҳ саллаллоҳу алайҳи васаллам:“Сизлардан ким бугун бирор беморни кўргани борди?” – десалар, Абу Бакр Сиддиқ разияллоҳу анҳу: “Мен”, – деди. Шунда Расулуллоҳ саллаллоҳу алайҳи васаллам: “Кимда шу барча хислатлар (бир кунда) жам бўлса, у жаннатга киради”, – дедилар” (Имом Муслим ривояти).\n«хафа бўлибаган кишидан Пайғамбаримиз эгасини гуноҳларикечирилиши борасида ҳадиси шарифда шундай келади:مَنْ وَجَدَ سَعَةً لأَنْ يُضَحِّىَ فَلَمْ يُضَحِّ فَلاَ يَحْضُرْ مُصَلاَّنَا« (رواه الإمام ابن ماجه والإمام أحمد)


СЎЗ БИЛАН ҲАРАКАТ – ҲАМОҲАНГ — 21asr.uz\nДилшод Кичкинаев Қарши муҳандислик-иқтисодиёт институтини битириб, иқтисодчи-ташкилотчи мутахассислигига эга бўлгач, кичик корхона очиб, тадбиркорлик билан шуғуллана бошлади. Дастлаб оддийроқ, осонроқ ишларга қўл урди. Кейин унга каттароқ объектлар ишониб топшириладиган бўлди.\nЧунки у ишчиларнинг билим ва малакасини оширишга алоҳида эътибор қаратиб, моҳир ва меҳнатсевар қурувчилар жамоасини шакллантиришга эришди. 2001 йилга келиб, “Қашқадарё махсус қурилиш дизайн” шўъба корхонаси йирик объектларни ҳам бунёд этиш қувватига эга бўлди. Ўша йили Нуристон қўрғончасида 40 хонадонли кўп қаватли уй қурилиши ниҳоясига етказилди. Бу Дилшод раҳбарлигидаги корхона томонидан бунёд этилган илк йирик объект эди.\nШундан сўнг Шаҳрисабз шаҳрини қайта қуриш ва таъмирлаш ишларида фаол иштирок этди. Дорилтиловат, Доруссаодат тарихий ёдгорлик мажмуалари, Ҳовузи Мардонни таъмирлаш, бадиий безакларини тиклаш, Амир Темур хиёбонини ободонлаштириш ишлари маромига етказиб бажарилди. 2014 йили корхона қурувчилари томонидан Қарши шаҳридаги Одина масжиди ва хиёбони таъмирланиб, рангли, мусиқали фаввора ишга туширилди. 2015 йили эса корхона Қашқадарё соҳилидаги қадимий Амир Темур кўпригини қайта тиклаш ва мармар панжаралар ўрнатиш ишларида қатнашди.\nАйни пайтда серғайрат ва аҳил жамоа республика кардиохирургия ҳамда эндокринология марказларининг Қашқадарё вилоят филиаллари бинолари қурилишини жадаллик билан олиб бормоқда. Корхонада 110 киши мавсумий, 40 киши доимий иш билан таъминланган. Корхонада 16 та махсус техника бор. Бош муҳандис Абдухолиқ Абилов, муҳандис Мурод Мирзаев, иш юритувчи Исоқ Панжиев, механик Шуҳрат Сариев ҳам қўлга киритилаётган ютуқларга муносиб ҳисса қўшмоқдалар.\nЎтган йили собиқ кўчма колонна биноси ноль қийматда олиниб, бетон ва бетон маҳсулотлари ишлаб чиқариш заводлари ҳам ишга туширилди.\n– Президентимиз Шавкат Мирзиёев Қашқадарёга ташрифи чоғида биз билан ҳам мулоқотда бўлиб, қурилиш ишларининг сифатини ошириш, меъморий услубларини замонавийлаштириш борасида йўл-йўриқ ва кўрсатмалар берган эдилар. Шу асосда иш олиб бораяпмиз, – дейди Дилшод Кичкинаев. – Йил охирига қадар ҳар иккала объектни ҳам фойдаланишга топшириш ниятидамиз. Илгари қурилиш материалларини сотиб олар эдик. Эндиликда ўзимиз йўлак плиталари, нақшли панжаралар ишлаб чиқаришни йўлга қўйдик. Ҳадемай механика цехимиз ишга тушади. Чироқчи туманидаги дарё ўзанидан қум қазиб олиш учун карьер олмоқчимиз. Режалар ниҳоятда кўп. Уларни амалга ошириш учун бор куч-ғайратимизни ишга солаяпмиз.\nТадбиркор йигит корхонадаги бошланғич партия ташкилоти етакчиси ҳамда O‘zLiDeP Қарши шаҳар Кенгаши раисининг ташкилий-партиявий масалалар бўйича ўринбосари сифатида ҳам ғоят фаол: тадбирларда асосли таклифларни ўртага ташлаётир.\n– Дилшод Кичкинаев вилоятимизда биринчилардан бўлиб партиямиз сафига кирган фаоллардан, – дейди O‘zLiDeP вилоят Кенгаши раиси, халқ депутатлари вилоят кенгашидаги партиямиз депутатлик гуруҳи раҳбари Лутфулла Ёзиев. – Унинг партиявий фаолияти воҳадаги маслакдошларга ибрат. Ташкилотчилик, ташаббускорлик фазилатлари унга ота-онасидан юққан. Рогузар маҳалласида Кичкинаевлар оиласига ҳамма ҳавас билан қарайди. Отаси Бекназар ака 35 йил қурувчилик билан шуғулланган. Онаси Қурбоной Аҳмедова ёшларга сабоқ берган. Маҳалладаги бирорта тадбир йўқки, бу оила иштирок этмаган бўлса. Кам таъминланган оилалар, ногиронлар ва боқувчисиз кексалардан ёрдамларини аяшмайди. Байрам тадбирларини ўтказиш, спорт мусобақаларини ташкил этишга баҳоли қудрат ҳисса қўшишади.\nДилшод Кичкинаев аниқ таклифлар билан чиққандан сўнг халқ депутатлари шаҳар Кенгашидаги O‘zLiDeP депутатлик гуруҳи томонидан сессияга бир неча масала киритилгани эътиборга молик. Тижорат банклари, Савдо-саноат палатаси ҳамда бошқа ташкилотлар ҳамкорлигида мавжуд муаммоларни бартараф этиш бўйича чора-тадбирлар ишлаб чиқилиб, аксарияти амалиётга татбиқ этилди. Сафдошимиз аҳоли ва партия электоратини ташвишлантираётган долзарб масалаларнинг мақбул ечимларини топиш борасида тинимсиз изланмоқда. Ичимлик суви, табиий газ ва электр таъминотини яхшилаш, тадбиркорликни қўллаб-қувватлаш учун банклардан ёшларга имтиёзли кредитлар ажратишга кўмаклашиш халқимиз фаровонлигини оширишга муносиб ҳисса бўлиб қўшиляпти.\n– Қуйи бўғинимиз фаоллари партиямиз дастурий мақсадлари рўёбга чиқишига имкон қадар ҳисса қўшяпти, – дейди етакчи. – Жумладан, партия электорати муаммоларини БПТ йиғилишларида атрофлича ўрганиб, унинг хулосаларини депутатлик гуруҳига олиб чиқяпмиз, партиявий тарғибот-тушунтириш ишларини изчил олиб боряпмиз.\nҲа, партия фаолининг сўзлари амалий ишлар билан мустаҳкамланган тақдирдагина ўз таъсирини йўқотмайди, халқ уни тинглайди. Сўз ва иш бирлиги одамларни партияга ва унинг етакчиларига ишончини орттириб, мазкур сиёсий куч атрофида бирлашишга даъват этмоқда. Бундай ташаббускор инсонлар фаолиятини тарғиб қилиш эса партия иши ривожига ёрдам беради.\nЭнергия ресурсларининг ҳам ҳисоби бор


14:11 31.10.2019 (Янгиланган 14:13 31.10.2019)\nЎзбек дзюдо афсонаси, икки карра жаҳон чемпиони Ришод Собиров мураббийлик фаолияти ва келажакдаги режалари ҳақида айтиб берди.\nSputnik мухбири дзюдо бўйича мураббий Ришод Собиров билан учрашиб, у билан суҳбатлашди.\nРишод Собиров дзюдо бўйича Ўзбекистон шарафини халқаро ареналарда муносиб ҳимоя қилган. У халқаро миқёсдаги турли мусобақаларда иштирок этиб, совринли ўринларни қўлга киритган: икки карра жаҳон чемпиони, уч карра Олимпия ўйинларида бронза медалини қўлга киритган.\nСобиров эришган ютуқлари, мураббийлик фаолияти ва келажакдаги режалари ҳақида сўзлаб берди.\n“Президентимиз Шавкат Миромонович Миллий гвардия қошидаги “Динамо”да Ришод Собиров номидаги дзюдо клубини очиб беришди. Ҳозирда бу клубда мураббий бўлиб ишлаяпман. Албатта бу менинг иккинчи уйим, ҳаётим, чунки дзюдо спорти мени кўп нарса ўргатди, дўстлар ортирдим. Дзюдо билан шуғулланган инсонлар, уйлайман, оилавий яқин бўлиб кетади, бу менинг иккинчи уйим, ватаним”, - деб таъкидлади мураббий.\nСобировнинг сўзларига кўра, уч йилдан бери мураббийлик фаолияти билан шуғулланиб келмоқда.


"Боруссия" клуби Санчонинг маошини оширишга тайёр. Клуб унинг учун 120 млн олмоқчи\n"Боруссия" клуби ярим ҳимоячиси Жейдон Санчонинг келажаги ноаниқлигича қолмоқда.\nSport Bild нашрининг маълум қилишича, "Боруссия" раҳбарлари ўтган ҳафта Санчо билан суҳбатлашган ва унинг йиллик маошини 6 млндан 10 млн еврога оширишга тайёр эканлигини билдирган. Футболчи учун маошнинг миқдори ҳеч қандай ҳал қилувчи аҳамият касб этмайди.\n"Боруссия" клуби Санчо жамоани тарк этмоқчи бўлган тақдирда, унинг учун 120 млн евро олишни кўзламоқда. Таъкидланишича, бу масала борасида аниқ бир қарорга келингани йўқ.\nСанчога "Манчестер Юнайтед", "Реал" ва "Челси" клублари қизиқмоқда. Бундан аввал "Боруссия" клуби директорлар кенгаши раиси Ханс-Йоаким Ватцке "коронавирус туфайли ҳеч қандай чегирма бўлмайди" деган эди.\nБоруссия Д Германия чемпионати Жейдон Санчо


«Алдаб қўлларимни силаган». Фотима Бердиева ўқитувчи унга тегажаклик қилгани ҳақида айтиб берди - 30 Января 2022 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2022 » Январь » 30 » «Алдаб қўлларимни силаган». Фотима Бердиева ўқитувчи унга тегажаклик қилгани ҳақида айтиб берди\nУ 3 йил давомида кастингларга борганини айтди\nАктриса Фотима Бердиева актёрлик маҳоратини ўрганишга борганидаги ҳолат ҳақида гапириб берди.\nУнинг сўзларига кўра, 3 йил кастингларда юрган. Актриса ножўя таклифлар кўп бўлганини айтди. Шундай кастингларда унга тегажаклик қилинган. Фотима Бердиева шу каби вазиятларда хонадан шошиб чиқиб кетган.\n«Мен уч йил кастингма-кастинг юрганман. Бундай таклифлар жуда кўп бўлган. Актёрликка ўқимаганман чунки у ерга борганимда ўша ўқитувчим менга қичиқ гап қилган. У ердан чиқиб кетганман. Қандай роль ўйнашни кўрсатиб, қўлларимни силай бошлаган. Кейин яна биттасига борганман. Отам мен ёш бўлганим учун кастингга олиб борарди. Сенга сценарийни кўрсатаман деб ичкарига олиб кирган. У ҳам қўлимдан ушлаб ўзига тортмоқчи бўлган. Мен ўша пайти довдирлаб қолардим. Мен уни итариб, чиқиб кетаётганимда йиқилиб ҳам тушганман. Агар юлдуз бўлишни хоҳлаганимда кимларгадир ўхшаб розилик берган бўлардим», — дейди у.\nФотима Бердиева унинг расмларидан фойдаланиб, уятсиз гуруҳларда пул ишлаётганлар устидан ИИБга арз қилишини айтганди. Унинг таъкидлашича, ўғил бола турли беҳаё гуруҳларга унинг расмларини тарқатиб юборган. Актриса шу сабабли унинг устидан Ички ишлар бошқармасига мурожаат қилмоқчилигини маълум қилган. Шунингдек, бу каби инсонларнинг жазоланиши кераклигини қайд этган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 96 | Добавил: Sherlaruz.CoM | Теги: #ahborot, #newsuz, #habarlar, #uznews, #xabarlar, #news, #Yangilik, #Yangiliklar, #новости | Рейтинг: 0.0/0


Одил Ёқубов рафиқасининг хотиралари: Танишув ёки магазинчи йигит (1) | ДУНЁ ЎЗБЕКЛАРИ | Mobile Version\n03/18/2013 Ismat Khushev Адабиёт\nУЛУҒ ВА САДОҚАТЛИ МУҲАББАТ\n1952 йил ёзги таътилда онам билан Қарноқ қишлоғига қариндошларимизни кўргани бордик. Ўзимиз Тошкент шаҳрида истиқомат қилсак ҳам, ота-боболаримиз юрти – Туркистон сафари биз учун жуда катта қувонч туғдирар, бундай сафарлар қалбимизда унутилмас эсдаликлар қолдирарди.\nКароматнинг сўзидан кейин севимли асарим – «Тенгдошлар»нинг муаллифи билан ич-ичимдан танишиш истаги туғилди.\nУ даврларда аёллар бозор ва дўконларга чиқавермасдилар. Бу юмуш кўпинча бизга ўхшаган дастёр қизларга буюриларди. Биз бозорга чиқиб рўзғорга керакли бўлган қанд-қурсми, игна-ипми, совун-повун дегандай, кундалик эҳтиёжга яроқли нарсаларни олиб келардик.\nШундай кунларнинг бирида магазинга янги кийим-кечаклар келганини эшитдик ва маъқул келган бирон нарса топсак харид қиламиз, деган ниятда у ерга бордик.\nИлгакда турган чиройли пальто эътиборимни тортди. «Сотувчи»дан пальтони олиб беришини сўрадим. У менга жилмайиб қаради-да, жуда секинлик билан пальтони олиб берди. Унинг нигоҳидан юзим ловуллаб кетди.\n– Жуда ярашди, худди атайлаб сизга ўлчаб тикилгандай. Жуда очилиб кетдингиз. Аслида… билмадим… сиз пальтони очиб юбордингиз шекилли… Худди ўн беш кунлик ойдек…\nУлуғ ёзувчи Одил Ёқубов умр йўлдошининг хотиралари (38-42)\nОдил Ёқубов ва Марям Ёқубова: МАКТУБЛАРДА АКС ЭТГАН КЎНГИЛ… (4)


Натижалар таҳлил этилди, янги вазифалар белгиланди | "Адолат" СДП\nХалқ депутатлари Наманган вилоят кенгашининг 27-сессияси бўлиб ўтди. Унинг иштирокчилари вилоят ҳокими, Ўзбекистон Республикаси Олий Мажлиси Сенати аъзоси сенатор Шавкат Абдураззоқовнинг 2021 йил якунлари ва 2022 йилга мўлжалланган истиқболли режаларга оид мурожаатини тингладилар.\nТаъкидлангандек, 2021 йил якунида ялпи ҳудудий маҳсулот 30,6 триллион сўмни ташкил этиб, 8,5 фоизга таъминланиши кутилмоқда. Ўтган йилга нисбатан саноат маҳсулотлари ишлаб чиқариш 116,5 фоизга (13 трн. сўм), қишлоқ хўжалиги маҳсулотлари 104,5 фоизга (20,2 трлн.сўм), пудрат ишлари 112 фоизга (5,1 трлн.сўм), чакана савдо айланмаси 110,4 фоизга (14,2 трлн.сўм) ва жами хизматлар ҳажми 124,5 фоизни (12,2 трлн.сўм) ташкил этмоқда. Маҳаллий бюджет даромадлари режаси 1,7 трлн. сўм бўлиб, амалда 1,9 трлн. сўм ёки 220 млрд. сўмга (110,7 фоиз) ортиғи билан бажарилди.\nВилоят иқтисодиётидаги кичик ва ўрта бизнеснинг ўрни якунланаётган йил натижалари билан янада мустаҳкамланди. Ўтган давр мобайнида 6135 та янги тадбиркорлик субъекти ташкил этилди. Яратилган қулай бизнес юритиш муҳити, энг муҳими, аҳоли ва тадбиркорларни молиявий жиҳатдан қўллаб-қувватланмоқда Йил давомида тижорат банклари ва жамғармалар томонидан ажратилган 5,1 триллион сўмлик кредитлар ёрдамида қатор истиқболли лойиҳалар ижросини таъминлади. Хусусан, оилавий тадбиркорлик соҳаси учун йўналтирилган 787,4 миллиард сўм 35559 кишига тадбиркорлик фаолиятини йўлга қўйиш имконини берди.\nМурожаатда қурилиш соҳасида амалга оширилган ишларга ҳам кенг ўрин берилгани диққатга сазовордир. Хусусан, аҳолининг уй-жойга бўлган эҳтиёжини қондириш мақсадида 2 820 хонадонга эга 109 та кўп қаватли уй-жой қурилганлиги қайд этилди. Масалан, Чуст туманижаги “Гулзор”, Чортоқ туманидаги “Дўстлик”, Поп туманидаги “Миришкор” маҳаллалари ҳудудида “Янги Ўзбекистон массивлари”да жами 640 та хонадонга эга 32 та кўп қаватли уй барпо этилади.\nЭнг аввало, Наманган – аҳолисининг сони миллион кишидан иборат шаҳарга айланади. Бунинг учун, Давлатобод тумани “Юксалиш” массивида 30 минг оила учун 330 та кўп қаватли уй, мактаб, боғча, шифохона, кичик саноат зоналари, хизмат кўрсатиш объектларини қамраб олган “Янги Наманган” шаҳарчаси бунёд этилади.\nКичик саноат зоналари бизнесни йўлга қўйишнинг ишончли майдонига айланмоқда. Уларда зарур инфратузилма етарли - ғоя ёки лойиҳани амалга ошириш керак, холос. Ҳозир 73 та шундай КСЗда 6,7 триллион сўмлик қийматга эга 1154 та лойиҳа амалга оширилмоқда. Ҳозирга қадар уларнинг 1,4 триллион сўми ўзлаштирилиб, 257 нафар ташаббускор ишни бошлаб юборди.\nАлбатта, мурожаат фақат қўлга киритилган ютуқлар ҳамда эришиоган натижаларни баён этишдан иборат бўлиб қолгани йўқ. Аксинча, ҳар бир соҳадаги ҳақиқий аҳвол атрофлича таҳлил этилди, мавжуд камчилик ва муаммолар рўй-рост айтилди. Бунга вилоят ҳокимининг қуйидаги сўзлари мисол бўла олади: «Наманган туризм борасида жуда катта салоҳиятга эга. Афсуски, бу борадаги имкониятларимизни ҳали тўлиқ сафарбар этганимиз йўқ. Мазкур бўшлиққа барҳам бериш мақсадида Чортоқ тумани экотуризм зонасига, Чодак, Нанай ва Олмазор эса туризм қишлоқларига айлантирилади. Туризм қишлоқларидаги оилавий меҳмон уйлари сони 300 тага, туроператор ҳамда турагентлар сони эса 30 тага етказилади. Поп, Чортоқ, Чуст, Косонсой ва Янгиқўрғон туманлари туризм йўналишига ихтисослаштирилиб, 25,5 миллиард сўмлик 22 та лойиҳа амалга оширилади».\nҚўйилган вазифалар кўлами ҳам шунга яраша салмоқли бўлди. Вилоятда туризм хизматлари экспорти ҳажмини 10 миллион доллар, вилоятга келувчи туристлар оқимини эса 3 миллион кишига етказиш зарур. Бунинг учун 5 та маданий мерос объекти реставрация қилинади, уларга олиб борувчи инфратузилма тизими тикланади.\nМурожаатномада вилоятни ижтимоий-иқтисодий ривожлантиришнинг 2022 йилга мўлжалланган режа ва кўрсаткичлари депутатлар эътиборига ҳавола қилинди. Олий таълим соҳасида 10 та муассаса ташкил этилади. Халқаро рақамли университет, Покистон Ислом Республикаси Лаҳор университети билан ҳамкорликдаги, шунингдек, “Янги аср университети”, ихтисослаштирилган Ибрат мактаби қошидаги хорижий тиллар университети шулар жумдасидандир.\nСессия якунлангандан сўнг журналистлар ва блогерлар учун матбуот анжумани ўтказилди.


Валютани тартибга солиш сохасига оид учрайдиган саволлар ва уларнинг жабоблари руйхати. / Savdogarbank\n1 USD 4154.36 4154.36 4154.36\n1 EUR 4895.49 4895.49 4895.49\n1 GBP 5401.09 5401.09 5401.09\n10YEN 379.19 379.19 379.19\nВалютани тартибга солиш сохасига оид учрайдиган саволлар ва уларнинг жабоблари руйхати.\nВАЛЮТА ОПЕРАЦИЯЛАРИ БЎЙИЧА ТЕЗ-ТЕЗ БЕРИЛАДИГАН САВОЛЛАР ВА ЖАВОБЛАР\nЖисмоний ва юридик шахсларнинг мурожаатларида энг кўп учрайдиган саволлар\nЖисмоний ва юридик шахсларнинг мурожаатларида энг кўп учрайдиган саволларга жавоблар (тушунтиришлар)\n1. Қачон валюта ноқонуний бозорини бартараф этиш чоралари кўрилади? Ўзбекистон Республикасининг «Валютани тартибга солиш тўғрисида»ги Қонунининг 18-моддасига мувофиқ Ўзбекистон Республикаси ҳудудида барча ҳисоб-китоблар ва тўловлар миллий валютада амалга оширилади, ушбу Қонунда кўзда тутилган ҳоллар бундан мустасно.\nШу билан бир қаторда, мазкур Қонунга биноан республика ҳудудида чет эл валютасини сотиб олиш ва сотиш юридик ва жисмоний шахслар томонидан тижорат банклар орқали амалга оширилади. Банклардан ташқари валюта бойликларини қонунга хилоф равишда сотиб олиш ёки сотиш Ўзбекистон Республикасининг Маъмурий жавобгарлик тўғрисидаги кодекси ва Жиноят кодексида белгиланган жавобгарликка сабаб бўлади. Таъкидлаш жоизки, мазкур қонун ҳужжатларини бузган айбдор шахсларга нисбатан Ўзбекистон Республикаси ҳуқуқни муҳофаза қилувчи органлар томонидан тегишли чоралар кўриб борилади.\nБугунги кунда, Ўзбекистон Республикаси Президентининг 2017 йил\n7 февралдаги «Ўзбекистон Республикасини янада ривожлантириш бўйича ҳаракатлар стратегияси тўғрисида»ги ПФ-4947-сонли Фармонига асосан валютани тартибга солишда замонавий бозор механизмларини босқичма-босқич жорий этиш масаласи бўйича ишлар олиб борилмоқда.\n2. Ўзбекистон Республикаси Марказий банки томонидан белгиланадиган хорижий валюталарни сўмга нисбатан курси тўғрисидаги расмий маълумотларни қандай олишимиз мумкин?\n3. Миллий валюта “сўм”нинг хорижий валюталарга нисбатан курси қандай ўрнатилади?\n«Валютани тартибга солиш тўғрисида»ги Қонуннинг 15-моддасига мувофиқ, Ўзбекистон Республикаси ҳудудида чет эл валютасини сотиб олиш ва сотиш бўйича операциялар, миллий валютанинг чет эл валютасига нисбатан чет эл валютасига бўлган талаб ҳамда таклифнинг жорий нисбати асосида шаклланадиган алмашув курси бўйича амалга оширилади.\nЎз навбатида, валюта бозоридаги талаб ва таклиф даражаси ҳамда аламашув курсининг ўзгариши мамлакатдаги макроиқтисодий вазият, хусусан тўлов баланси, шу жумладан, ташқи савдо балансининг ҳолати каби омиллар таъсирида шаклланиб боради.\n4. Интернет магазинларда товарларни сотиб олиш учун онлайн тўловларни қандай амалга ошириш мумкин?\n5. Фуқаролар томонидан чет эл валютасини сотиб олиш тартибини тушунтириб беринг? Резидент–жисмоний шахсларга тижорат банклар томонидан чет эл валютасини халқаро тўлов карталаридан фойдаланган ҳолда нақдсиз шаклда сотиш банкларнинг конверсион операциялар бўлимлари орқали амалга оширилади.\n6. Ташқи савдо операцияларининг ягона электрон ахборот тизимига (ТСОЯЭАТ) янги шартномалар ҳамда уларга ўзгартириш киритиш тартибини тушунтириб беринг? Ташқи савдо шартномалари бўйича ахборотларни Ташқи савдо операцияларининг ягона электрон ахборот тизимига (ТСОЯЭАТ) киритиш «Е-Контракт» ёки «ВЭД контракт» дастурлари орқали амалга оширилади. Ушбу дастурларда ишлаш тартиби хизмат кўрсатувчи банк томонидан тушунтирилади. Шунингдек, хизмат кўрсатувчи банклар Ташқи савдо шартномалари бўйича ахборотларни Ташқи савдо операцияларининг ягона электрон ахборот тизимига (ТСОЯЭАТ) киритишда ҳам ёрдам беришлари мумкин.\n7. Ташкилотимизнинг ҳисоб рақамига хорижий ташкилотлардан беғараз молиявий ёрдам келиб тушиши керак. Ушбу маблағларнинг ташкилотимиз ҳисоб рақамига ўтказиш тартибини тушунтириб беринг? Қонунчиликка мувофиқ беғараз ёрдам олувчиларнинг ҳисобварақларига хизмат кўрсатиш Ўзбекистон Республикаси Ташқи иқтисодий фаолият Миллий банки ва «Асака» акциядорлик тижорат банкларининг зиммаларига юкланган.\nШу муносабат билан, ҳисоб рақамингизга хорижий ташкилотлардан беғараз ёрдам маблағлари келиб тушганда Ўзбекистон Республикаси Ташқи иқтисодий фаолият миллий банки ва «Асака» акциядорлик тижорат банкларига махсус ҳисоб рақам очиш учун мурожаат этишингиз зарур. Ўз навбатида, келиб тушган маблағларни сизнинг махсус ҳисоб рақамингизга ўтказиш учун юқоридаги банкларга топшириқнома беришингиз лозим.\n8. Бизнинг ташкилотимиз хорижий корхона билан қарз шартномаси имзолади. Ушбу шартномага кўра ташкилотимиз ҳисоб рақамига хорижий валюта келиб тушиши лозим. Мазкур маблағлар бизнинг банк ҳисоб рақамимизга ўтказилиши учун нима қилишим керак? Қонунчиликка мувофиқ ташқи қарзни жалб этиш билан боғлиқ валюта операциясини амалга ошириш учун талаб қилиб олгунча асосий ҳисоб рақам очилган банкка ариза, қарз шартномаси ва унга тегишли ҳужжатларни топшириш лозим.\n9. Мен Ўзбекистон Республикаси фуқаросиман. Менинг акам хориждан пул ўтказмаси (Western Union, MoneyGram ва бошқалар) тизими орқали номимга пул юбормоқчи. Ушбу пул ўтказмаларини халқаро пул ўтказмалари орқали олишимда тўсиқлар мавжудми?\nМазкур маблағларни хорижий валютада олсам бўладими? Амалдаги қонунчиликка кўра жисмоний шахслар Ўзбекистон Республикасига олиб кирилган ва жўнатилган, шунингдек Ўзбекистон Республикасидан олиб чиқилган ва жўнатилган валюта бойликларига эга бўлиши ва ушбу валюта бойликларини эркин тасарруф этиши мумкин.\n10. Бизнинг ташкилотимизда Ўзбекистон Республикасининг қонунчилигига мувофиқ ишлашга руҳсат олган чет эл фуқаролари ишлайди. Улар ойлик маошини миллий валютада олади ва ўз фаолияти доирасида республиканинг турли вилоятларига хизмат сафарларини амалга оширишади. Уларнинг меҳмонхонада яшаш ҳаққи бизнинг ҳисоб рақамимиз орқали меҳмонхонанинг ҳисоб рақамига ўтказиларди.\nҲозирда меҳмонхоналар ишчиларимизнинг меҳмонхонада яшаш учун тўловни хорижий валютада амалга оширишимизни сўрашмоқда.\nМеҳмонхоналарнинг юқоридаги талаблари қонунийми? Ўзбекистон Республикаси Президентининг 2016 йил 2 декабрдаги «Ўзбекистон Республикасининг туризм соҳасини жадал ривожлантиришни таъминлаш чора-тадбирлари тўғрисида»ги ПФ-4861-сонли Фармонига асосан Ўзбекистон Республикаси ҳудудида меҳмонхоналарда ва бошқа жойлаштириш жойларида хорижий фуқароларга ҳамда Ўзбекистон Республикасида доимий турар жойига эга бўлмаган, фуқаролиги бўлмаган шахсларга, жойлаштириш бўйича хизматларга шу жумладан туризм фаолияти субъектлари орқали ҳақ тўлаш фақат эркин алмаштириладиган валютада амалга оширилади, улар учун тўлов республиканинг таклиф этувчи давлат ва бюджет ташкилотлари томонидан амалга ошириладиган ҳолатлар бундан мустасно.\n11. Ўзбекистон Республикасида фаолиятини доимий муассаса сифатида олиб борувчи норезидентнинг ишчилари-жисмоний шахсларнинг ҳисоб рақамларига иш ҳақи учун қарздорликни қоплаш ҳисобидан хорижий валютадаги пул маблағларини доимий муассаса ўтказа оладими? Ўзбекистон Республикаси Президентининг 1996 йил 24 октябрдаги «Республикада нақд хорижий валюта муомаласини тартибга солиш чоралари тўғрисида»ги ПФ-1601-сонли фармонига мувофиқ Ўзбекистон Республикаси ҳудудида юридик ва жисмоний шахслар резидентлар ва норезидентлар, шу жумладан хорижий сармоялар иштирокидаги корхоналар томонидан барча турдаги ишлар ва хизматлар ҳақини, шу жумладан маош ва унга тенглаштирилган тўловларни беришда нақд хорижий валютада ҳисоб-китоблар ҳамда тўловларни амалга оширишлари қатьиян ман қилинган.


27 ßíâàðü 2020 16:52 1130\nБугунги кунда туризмнинг дунё иқтисодидаги ўрни беқиёс, соҳа жадал ривожланиб бормоқда. Ўзбекистонда туризмни ривожлантириш бўйича чора-тадбирлар ишлаб чиқилмоқда, Давлатимиз раҳбари томонидан қатор фармонлар имзоланди. Хорижлик сайёҳларга кўплаб шарт-шароитлар яратиб берилмоқда.\nМамлакатимиз туризм индустрияси жадал ривожланиши учун қисқа муддатда энг қулай шарт-шароит, иқтисодий, маъмурий ва ҳуқуқий муҳит яратилди. Соҳада ҳусусий секторнинг устувор иштирокини таъминлаш, унинг рақобатдошлиги ва кўрсатилаётган хизматлар сифатини янада ошириш, янги иш ўринлари ташкил этиш, миллий туризм маҳсулотларини жаҳон бозоридан фаол илгари суриш мақсадида кенг-кўламли ишлар олиб борилмоқда.\nШуни алоҳида таъкидлаш жоизки, соҳани ривожлантиришда жаҳон тажрибасидан фойдаланиш муҳим аҳамият касб этади. Хусусан, бу борада қардошларимиз Туркиянинг эришган натижаларини ўрнак қилиб олса бўлади. Туркия қандай қилиб, ҳар йили 40 миллионга яқин сайёҳларни қабул қилувчи оммавий туризм мамлакатига айлана олди?\nЎтган асрнинг 50-йилларида ўн бир олтин қоидаларни ўз ичига олган туризмни ривожлантириш омилларини ўз ичига олган эслатма чоп этилган экан. Айнан шу қоидаларга амал қилиниши Туркиянинг бугунги кунда хориждан сайёҳ қабул қилиш бўйича жаҳоннинг 6-мамлакатига айланишига замин яратгани шубҳасиз.\nҚуйида эътиборингизга, “Сайёҳ: нимадир, кимдир” дея номланган, 70 йил аввал ёзилган Турк туризмининг 11 олтин қоидалари ўрин олган эслатманинг матнини келтириб ўтмоқдамиз.\n✔ 1. Сайёҳ аввало меҳмон эканини назарда тутиб, унга меҳмондўстлигимизни кўрсатишимиз керак. Биз унга келган жойидаги барча энг қизиқарли масканларни кўрсатишга ҳаракат қилишимиз лозим\n✔ 2. Агар сайёҳ чарчаган ёки ўз ишлари, дўстлари ва оиласи билан банд бўлса, унинг атрофида ўралашиб безовта қилмаслик лозим. Аммо, сайёҳга ёрдам ёки бирор хизмат зарур бўлса, унга бор эътиборни қаратиш зарур.\n✔ 3. Агар бизнинг шаҳримиз, қишлоғимизга саёҳ ёки саёҳлик гуруҳи келса, кексаю ёш барчамиз уларни очиқ юз ва хушмуомалалик билан кутиб олишимиз керак.\n✔ 4. Агар сайёҳ йўл бўйлаб машинасида кетаётган бўлса, биз уларни қўлларимизни силкитиб олқишлашимиз керак. Айниқса, буни мактаб ўқувчилари ва ёшлар амалга оширишлари лозим. Ўзга юртда юрган сайёҳни ҳеч нарса бунчалик қувонтира олмайди.\n✔ 5. Агар биз тилни билмасак ҳам сайёҳга кўмак беришимиз мумкин. У ўз муаммосини ҳаракатлар орқали билдириши мумкин. Сиз ҳам унга шундай қўл ҳаракатлари орқали тиллашиб, ёрдам берсангиз бўлади. Сайёҳга яқин келмай, унга ёрдам бермаслик жуда катта хатодир.\n✔ 6. Агар саёҳнинг машинаси бузилиб қолса, йўлидан адашган бўлса, манзил сўраса, емакхона ёки тунаш учун жой топа олмаган бўлса, биз албатта унга ёрдам беришимиз керак.\n✔ 7. Ким сайёҳни алдамоқчи ёки ундан фойдалани қолмоқчи бўлса, биз унга қаршилик қилишимиз лозим. Бундай ҳолатга гувоҳ бўлсак, зудлик билан мутасаддига, жандарм ёки полициячи хабар бериш керак.\n✔ 8. Биз сайёҳга ейиш ва ичиш учун энг яхшиларини, энг сархил ва тозаларини беришимиз керак.\n✔ 9. Туризм энг муҳим омил - тозалик. Бизнинг ошхоналар, меҳмонхона, хостел, барча анжомлар – барчаси соф, тоза бўлиши керак.\n✔ 10. Биз кўрсатилган хизмат ёки сотилган маҳсулот учун сайёҳдан таннарҳдан ортиғини сўрамаслигимиз лозим. Биз уни алдамаслигимиз керак.\n✔ 11. Бутун дунёга донғи кетган туркча меҳмондўстлик имиджига путур етказмаслигимиз лозим.\nАйнан шу олтин қоидаларга 70 йилдан бери амал қилиниша натижасида Туркия сайёҳлар учун ўта мафтункор ўлкага айланди. 2019 йил якунларига кўра мамлакатга 50 миллионга яқин туристлар ташриф буюрди. Юрт ғазнасига эса бундан 35 миллиард долларга яқин маблағ келиб тушди.\nТуркия тажрибасини юртимизда қўллаш, мана шу эсалатмаларга айнан амал қилиш бизга жуда катта фойда келтиради. Ҳеч нарсага ўзгартирмай 11 қоидани амалиётган тадбиқ этилишнинг ўзи Ўзбекистон туризми тараққиётида туб бурилиши ясайди.\nЖамият 25.09.2020 252


Венесуэла президенти Уго Чавеснинг истеъфосини талаб қилаётган юз минглаб аҳоли кеча мамлакатда намойишга чиққан.\nПолициянинг маълумотига кўра, мамлакат пойтахти Каракас кўчаларига 600 мингдан ортиқ киши тўпланган. Улардан бир қанчаси шаҳар атрофидаги ҳарбий базаларни бузиб киришга уринган.\nЖорий йилнинг апрел ойида Уго Чавес ҳарбий тўнтариш натижасида вазифасидан четлатилган эди. Орадан икки кун ўтмай, президент тарафдорлари ёрдамида яна ҳокимият тепасига қайтишга муваффақ бўлган.\nЧавесга қарши томон уни ижтимоий ислоҳотлар инқирози, коррупция ва мамлакат бошқарувида диктаторлик қилишда айбламоқда.


Талабанинг отаси: "Ёлланма ишчи учун 700 минг сўмни қаердан олай?" - BBC O'zbek\nТалабанинг отаси: "Ёлланма ишчи учун 700 минг сўмни қаердан олай?"\nТошкент вилояти педагогик коллежининг директори пахта теримига чиқа олмайдиган талабалардан 700 минг сўмдан пул йиғиб олаяпти. Бу ҳақида коллеж талабаларидан бирининг отаси ва инсон ҳуқуқлари фаоли Елена Урлаева Би-би-сига айтиб беришди.\nКоллежнинг учинчи курсида таълим олувчи 18 ёшли Шоҳсанамнинг отаси Баҳодир Маликовнинг айтишича, қизининг оёғи касал бўлгани туфайли пахтага чиқа олмайди.\n"Агар пахта тергани бормаса, биз Қашқадарёдан одам олиб келиб, уларга пул беришимиз керак, дейишаяпти коллежда. Шуларга 700 минг сўм берасизлар, деди. Лекин, қизим оёғидан грибокка ўхшаган касал бўлган, тери дўхтирига кўрсатдим. Икки тирноғи тушиб кетди, юролмаяпти ҳозир. Лекин, коллеждагилар менга ВККдан "Пахтадан озод этилди" деган справка олиб келасизлар дейди. Ҳеч қайси врач "Пахтадан озод этилди" деган справка бермайди-ку, бу уларнинг ваколатига кирмайди. Касал, деб справка бериши мумкин", - дейди у.\nУнга кўра, ёлланма ишчилар учун зарур бўлган 700 минг сўмни топиб беришга қурби етмайди. 700 минг сўм бугунги қора бозор курсида 142 долларга тенгдир.\n"Бизга бу пулни топиб бериш осонмас. Қаердан олиб бориб бераман шунча пулни ман? Ишим йўқ, ойлик йўқ. Частный ишлар қилиб тураман, 700 минг сўм топишим учун 1 ойдан кўп, 2 ойча ишлашим керак. Уч фарзандим бор, хотиним боғчада ишларди, у ҳам ҳозир ишламаяпти", - дея нолийди у.\nБаҳодир Маликовнинг айтишича, агар пулни топиб бермаса, қизи коллеждан ҳайдалишини айтиб таҳдид қилишган.\nВилоят педагогик коллеж талабалари ҳозирда Бўка туманида пахта теришмоқда. Ёлланма ишчилар эса Қашқадарёдан олиб келинаётгани айтилган. Бироқ, талабанинг отаси йиғиб олинаётган пул ёлланма ишчиларга тўланишига ҳам шубҳа қилади. "Пахта тераётган ёлланма ишчиларга шундоқ ҳам пул берилади, ким бу ердан қўшимча пул олиб берарди уларга?" - дейди у.\nТошкент шаҳрининг Қибрай туманида жойлашган мазкур коллежга бориб вазиятни ўрганишга уринган Елена Урлаеванинг Би-би-cига айтишича, фарзандлари пахта теримига чиқа олмайдиган бир неча ота-оналар пулнинг бир қисмини олиб келиб коллеж директорига топширганлар.\n"Уч ота-она 400 минг сўмдан олиб келиб топширишди. Лекин у ердаги куратор бу етарли эмаслиги ва қолган пулни ундириб олиш учун милиция билан уларнинг уйига боришини айтиб қўрқитди. Мен директорнинг ўзи билан гаплашишга уриндим, лекин у дарвоза олдида турганимни кўриб, коллеж томон қочиб кетди", - дейди Урлаева.\nБи-би-сининг коллеж раҳбарияти билан сўзлашиш йўлидаги уринишлари унумсиз бўлди.\nБаҳодир Маликов ҳам ҳозирда коллеж директори билан учрашишга ҳаракат қилаётгани, агар пул талаб қилишда давом этишса, прокуратурага мурожаат қилишини айтди.\nЕлена Урлаева мазкур иш бўйича милицияга мурожаат қилган. Бир онадан талаба қизи пахтага чиқмаса "отчисление" қилинишига рози экани ҳақида тилхат ёздириб олиниши ортидан, она Урлаева билан бирга милицияга мурожаат қилган. Ҳозирча коллеж раҳбариятига нисбатан ҳеч қандай чора кўрилмаган.\nАйни дамда Ўзбекистон инсон ҳуқуқлари фаоллари альянси Тошкент метросида мажбурий меҳнатга қарши варақаларни осишаётганини маълум қилишди.\nУрлаевага кўра, сешанба куни Пахтакор метросидаги поездда бу каби варақалар топилгач, поезд вақтинча тўхтатиб қўйилган.\nУрлаева хоним Қибрай тумани ҳокимияти томонидан шифокорлар, ўқитувчилар ва боғча ходимлари 2 ойга мажбуран пахта теримига чиқарилгани, жазирама иссиқдан ҳушидан кетган қатор шифокорлар поликлиникадаги ишга қайтарилганларини ҳужжатлаштирганини айтади.


Ўзбекистонликлар МДҲдаги энг бахтиёр одамлар рейтингида 1-ўринда\n27 май 2020, Тошкент вақти: 11:47\nWorld Happiness Report ҳисоботида Ўзбекистон жаҳондаги энг бахтли давлатлар рейтингининг 47-поғонасидан жой олди.\nДунёнинг 155 давлатини қамраб олган мазкур рейтинг БМТнинг тузилмаси ҳисобланадиган Барқарор тараққиёт учун ечимлар топиш тармоғи томонидан тузилган.\nМДҲ давлатлари орасида бахтлилик индекси бўйича Ўзбекистон 1-ўриннни эгаллаган. 2-ўринда эса 49-поғонани эгаллаган Россия кўрсатилган.\nРейтингда Туркманистон 55, Қозоғистон 60, Тожикистон 96, Қирғизистон 98 –ўринни эгаллади.\nЖаҳондаги энг бахтли мамлакатлар учлигига Норвегия, Дания ва Исландия киритилган. АҚШ 14, Германия 16, Британия 19-ўринда кўрсатилган.\nWorld Happiness Report рейтинги биринчи марта БМТ экспертлари томонидан 2012 йилда тузилган эди.\n20 март куни БМТ ташаббуси билан Бахт куни деб эълон қилинган.\nМирзиёев пандемия борасида хотиржамликка берилишга ҳали эрта эканини таъкидлади\nЎзбекистон фуқаролари қайтиб келаётган давлатлар ҳамда қўшни мамлакатлардаги вазиятнинг оғирлигини ҳисобга олиб, хотиржамликка берилиш мумкин эмас. Бу ҳақда Ўзбекистон президенти Шавкат Мирзиёев инвестиция масалалари муҳокамасига бағишлаб 26 май куни ўтказилган видеоселектор йиғилиши аввалида билдирди.\nПрезидент матбуот хизмати маълумотига кўра, кейинги кунларда коронавирус билан касалланганлар сони Ўзбекистонда ҳам кўпайгани қайд этилаётганига эътибор қаратган Ш. Мирзиёев аксарият ҳудуд ва корхона раҳбарлари, фуқаролар карантин чораларининг юмшатилганини “касаллик тугади” деб, нотўғри қабул қилаётганини урғулади.\n“Бугунгача чет элдан олиб келинган фуқароларимиз сони 47 мингтани ташкил этмоқда. Афсуски, уларнинг, айниқса кейинги икки ҳафта давомида кириб келганларнинг аксариятида коронавирус аниқланган. Беморларнинг қарийб 50 фоизини ҳам хориждан келган фуқаролар ташкил этади”, деди президент.\nУнга кўра, кейинги 10 кунда 3,5 минг одам ҳаво йўллари, 7 мингга яқин фуқаро чегара постлари орқали Ўзбекистонга кириб келиши кутиляпти. Бунга қўшимча яна 100 минг нафардан ортиғи ватанга қайтиш истагини билдириб, навбат кутмоқда.\nМирзиёевнинг қайд этишича, бозорлар, савдо комплекслари, банкларда ижтимоий масофага амал қилмаслик, кўча-кўйда тиббий ниқоб тақмаслик, бемалол ва хотиржам бўлиб, уйларда турли тадбирлар ўтказиш ҳолатлари кўпаймоқда.\n“Бундай салбий ҳолатлар касалликни аниқлаш, олдини олиш ва даволаш учун қилаётган барча ҳаракатларимиз, бюджетдан олинаётган триллионлаб харажатларимиз натижадорлигини йўққа чиқариши мумкин”, деди президент.\nЙиғилишда Ш. Мирзиёев Республика комиссияси вилоят ҳокимлари билан бирга бир кун муддатда эпидемиологик вазият ёмонлашган ҳудудларнинг тоифасини қайта кўриб чиқиши ҳамда карантин чораларини кучайтириш бўйича таклиф киритиши бўйича топшириқ берган.\nИзбоскан тумани ҳокимлиги томонидан уюштирилган пиёда юришдан лавҳа, 2020 йил 25 майи (туман ҳокимлиги фотоси).\nАндижон вилоятининг Избоскан туманида 25 май куни расмийлар томонидан “Соғлом ҳаёт учун 5000 қадам” шиори остида пиёда юриш ташкил этилган. Бу ҳақда Избоскан тумани ҳокимлиги ўз Телеграм-канали орқали маълумот тарқатди.\nҲокимлик мазкур тадбир “Ўзбекистон президентининг Андижон вилоятига ташрифи чоғида андижонлик фаоллар билан ўтказган йиғилишида аҳоли саломатлигини сақлаш, уларни соғлом турмуш тарзига риоя қилишлари учун “Андижон намунаси” асосида ҳар куни кечки юришни ташкил этиш бўйича берган топшириқ ижросини таъминлаш, туман аҳолисини саломатлигини янада яхшилаш мақсадида” уюштирилганини билдирган.\nАндижон вилояти Избоскан туманида яшовчи бир фуқарода 23 май куни коронавирус инфекцияси аниқланган, бу борада туман санитария-эпидемиологик осойишталик маркази маълум қилганди.\nҚайд этилишича, избосканлик бемор билан мулоқотда бўлган 51 киши карантинга олинган.\nЎзбекистонда кунига 6 млн ниқоб ва 45 минг комбинезон ишлаб чиқарилмоқда\nЎзбекистонда 275 та корхона томонидан ҳар куни 6 миллиондан зиёд тиббий ниқоб ва 45 мингта ҳимоя комбинезони ишлаб чиқариляпти. Бу ҳақда Наманган вилояти ҳокимлиги матбуот хизмати маълум қилди.\nНиқоблар ишлаб чиқариш бўйича Наманган (36 та корхона), Андижон (28), Тошкент (26) вилоятлари ва Тошкент шаҳри (29) етакчилик қилаётгани айтилган. Мазкур корхоналар улушига ишлаб чиқарилаётган маҳсулотларнинг 75 фоиздан кўпроғи тўғри келган.\nҚайд этилишича, 1,7 миллион дона ниқоб ва 1,2 миллион дона комбинезон гуманитар ёрдам сифатида жўнатилган, 13,4 миллион дона ниқоб эса экспортга йўналтирилган.\nЎзбекистонда “қизил”, “сариқ” ва “яшил” тоифага кирувчи ҳудудларда жамоат жойларида ниқоб тақиб юриш ҳалигача мажбурий бўлиб, бунга амал қилмаган шахслар маъмурий жавобгарликка тортилади.\nОзодлик хабари ортидан Бухородаги 300 йиллик масжид сақлаб қолинди\nБухородаги "Файзихон" масжиди ва унга осилган лавҳа.\nБухоро вилоят Хонобод МФЙ Хонобод кишлоғида жойлашган 1717 йилда қурилган "Файзихон" масжиди сақлаб қолинди. Бу ҳақда Озодликка Ўзбекистон Маданият вазирлиги Маданий мерос департаментининг Бухоро бошқармаси раҳбари Шерзод Маҳмудов билдирди.\nМулозимга кўра, эндиликда масжид тўлиқ Маданият вазирлиги Маданий мерос департаменти Бухоро бошқармаси ҳисобида туради.\nБухоро туманида 300 йиллик тарихга эга жомеъ масжиди новвойхонага айлантирилгани ҳақида Озодлик 22 май куни хабар қилганди. Мақолада Маданий мерос департаментининг қадимий обидалар рўйхатига кирмагани, Мусулмонлар идорасида эса масжид сифатида рўйхатга олинмаган бу бино Хонобод МФЙ балансидаги кўчмас мулк сифатида қайд қилингани урғуланганди.\nМаълум бўлишича, Озодлик хабари ортидан Маданий мерос департаменти вакиллари Хонобод қишлоғига бориб, масжиддаги новвойхона фаолиятини тугатиб, бино пештоқидаги “Хонобод МФЙ Хонобод 1 қишлоқ нонвойхонаси” деб ëзилган кўк рангдаги лавҳани олдириб келганлар.\nТошкентни Фарғона водийси билан боғловчи пуллик автомобиль йўли лойиҳасига тендер эълон қилинади\n"Қамчиқ" довони йўли.\n“Қамчиқ” довонида муқобил туннель қурилишини ўз ичига олувчи “Тошкент-Андижон” пуллик автомобиль йўли лойиҳаси бўйича тендер эълон қилинади. Бу ҳақда президент Шавкат Мирзиёев раислигида транспорт соҳасининг барқарор ишлашини таъминлаш ва изчил ривожлантириш масалалари бўйича 25 май куни ўтказилган йиғилишда билдирилди.\nПрезидент матбуот хизмати маълумотига кўра, йиғилишда Ш.Мирзиёев ички йўллар масаласига алоҳида тўхталиб, уларнинг ҳолати ёмонлиги, одамлар бундан норози эканини қайд этган. 80 минг километр ички йўлларни реконструкция қилиш, бу борада бутун дунёда қўлланиб келинаётган “фойдаланувчи тўлайди” тизимини жорий этиш зарурлиги таъкидлаган.\nЙиғилишда автотранспортда халқаро юк ташувчи корхоналарни қўллаб-қувватлаш масаласига ҳам эътибор қаратилган.\nСўнгги уч йил ичида Ўзбекистонда халқаро юк ташувчи транспортлар сони 3 баравар ошгани, юкларни ташишда маҳаллий корхоналарнинг ташқи савдодаги улуши 37 фоиздан 48 фоизга етгани урғуланган.\nМаҳаллий ташувчиларнинг қатновлар сонини янада ошириш, ташқи савдода уларнинг улушини 60 фоизга етказиш чора-тадбирлари белгиланган. Битта юк транспорти беш нафаргача аҳоли бандлигини таъминлаши, бу тармоқда 30 мингта янги иш ўрни яратиш мумкинлиги қайд этилган.\nҚорақалпоғистон Республикаси ва вилоятларда ички йўналишларда қатнайдиган автобусларни янгилаш, бундай корхоналарни барқарор молиявий ресурс билан таъминлаш юзасидан кўрсатмалар берилган.\nЎз уйларига қайта олмаётган аёллар 21 май куни Қирғизистон ТИВнинг Ўшдаги ваколатхонасига келиб ёрдам сўраган эдилар.\nҚирғизистондан Ўзбекистонга турмушга чиққан 50 нафар аёл оиласи бағрига қайтди. Бу ҳақда Қирғизистон Чегара хизмати 26 май куни хабар берди.\nАввалроқ Ўзбекистондан Қирғизистонга яқинларини кўриш учун келган 50 аёл коронавирус туфайли чегаралар ёпилгани ортидан уйларига қайта олмаётгани хабар қилинган эди.\nҚирғизистон Чегара хизматининг хабар беришича, Ўзбекистон томони уларни 23 май куни ўз ҳудудига ўтказишга рухсат берган. Шу куни аёлларниг барчаси Ўшдаги “Дўстлик” чегара пункти орқали Ўзбекистонга қайтган.\nЎз уйларига қайта олмаётган мазкур аёллар 21 май куни Қирғизистон Ташқи ишлар вазирлигининг Ўшдаги ваколатхонасига келиб ёрдам сўраган эдилар.\nШу кунгача 2607 нафар бемор соғайди.\nРоссия-Қозоғистон чегарасида тўпланган ўзбек муҳожирлари вақтинча яшаши учун лагерлар ташкил қилинган эди.\nФавқулодда вазиятлар вазирлиги Туркманистондан келиши кутилаётган чигиртка таҳдидига қарши курашмоқда\nЧигирткага қарши кураш командаси иш бошлаш олдидан.ФВВ сайтидан олинган сурат.\nЎзбекистонда 640қа яқин мутахассис чигирткага қарши курашга жалб қилинди. Улар 148та трактор, 325 та қўлпуркагич, 8 та мотоделътаплан ва 26 та махсус машина воситасида бу жараённи амалга оширмоқда. Бу ҳақда Фавқулодда вазиятлар вазирлиги 25 май куни хабар берди.\nВазирликка кўра, чигирткага қарши кураш “Агрокимёҳимоя” АЖ, Ўсимликларни ҳимоя қилиш илмий-текшириш институтининг “Чигирткаларни ўрганиш лабораторияси” билан ҳамкорликда Ўзбекистоннинг турли ҳудудларида давом этмоқда.\n“Тадбирларда зарарли чигирткалар тарқалган майдонларни аниқлаш, кимёвий ишловдан ўтказиш талаб этиладиган майдонларни белгилаш ҳамда зарур бўладиган кимёвий препаратлар, техникалар ва ёрдамчи воситалар билан махсус ишлов бериш ишларини амалга оширилмоқда”, - дейилади расмий билдирувда.\nАввалроқ Фавқулодда вазиятлар вазирлиги чигирткага қарши кураш жараёни Қашқадарё, Сурхондарё, Наманган ва Фарғона вилоятларида ўтказилаётгани ҳақида маълум қилганди. Билдирилишича, 600 минг гектардан ортиқ экин майдонларига кимёвий моддалар билан ишлов берилади ва чигирткага қарши кураш июнь ойигача давом этади.\nЖорий йилнинг 7 майида Озодлик радиоси Туркманистондан Ўзбекистонга “чигирткалар хуружи таҳдид солаётгани” ҳақида хабар берган эди.\nҚашқадарёнинг Нишон, Ғузор, Деҳқонобод туманларидаги фермерларга кўра¸ май ойи бошида қўшни Туркманистондан учиб келаётган чигирткалар тўдаси ўз экинзорларида пайдо бўлган.\nОзодлик туркман хизмати хабарига кўра, чўл чигирткалари Туркманистоннинг Ўзбекистонга чегарадош Лебаб вилоятида кўпайган.\n6 май ҳолатига қадар чигирткалар Лебаб вилоятининг Карки туманида 35 минг гектардан ортиқ майдонда экилган буғдой, шоли ва бошқа экинларни еб битирган.\nТўрткўлда 13 ёшли ўғлини сотаётган аёл қўлга олинди\nЎғлини сотаётган аёл қўлга олинган пайтда олинган сурат. ИИВ сайтидан олинди.\nҚорақалпоғистоннинг Тўрткўл туманида 13 ёшли ўғлини сотаётган аёл қўлга олингани ҳақида 25 май куни Ички ишлар вазирлиги маълум қилди.\nРасмий хабарда таъкидланишича, 19 май куни 43 ёшли М.П., Беруний тумани ИИБ га ариза билан мурожаат қилган. У ўз аризасида Тўрткўл туманида яшовчи “Қундуз” исмли аёл ноқонуний равишда ўз фарзандини сотмоқчи бўлиб юрганлигини маълум қилан.\nЎша куни унинг аризасига асосан соат 21:00 да Беруний тумани ИИБ ходимлари томонидан ўтказилган тезкор тадбирда, Тўрткўл туманида жойлашган намунали уйда ижарада яшаб келаётган 38 ёшли Қундуз К., ўзининг вояга етмаган 13 ёшли иккинчи фарзанди Д.О., ни фуқаро С.Э., га 15.000 АҚШ доллари эвазига сотаётган вақтида ушланган.\n"Ҳодиса содир бўлган жойдан кимёвий ишлов берилган 400 АҚШ доллари ҳамда қолган 14.600 АҚШ доллари миқдоридаги пуллар аниқланиб, ашёвий далил тариқасида ўрнатилган тартибда олинган. Ҳолат юзасидан Тўрткўл тумани ИИБ ҳузуридаги Тергов бўлими томонидан Қундуз. К., га нисбатан Ўзбекистон Республикаси Жиноят кодексининг 135-моддаси 3-қисми «а» банди (одам савдоси) банди билан жиноят иши қўзғатилган, ҳозирда дастлабки тергов ҳаракатлари олиб борилмоқда”, - дейилади хабарда.\nКоронавирусга чалинганларни даволаш ва карантин учун 209 миллиард пул сарфланди\nКоронавирусга қарши дезинфекция олиб бораётган санитарлар.\nЎзбекистонда коронавирусга чалинганлик бўйича илк ҳолат аниқланган 15 мартдан 23 майгача мазкур вирусни юқтирганларни даволаш ва карантинга жойлаштирилганларни таъминлаш учун 209 миллиард сўмдан кўпроқ пул сарфланди. Бу ҳақда 25 май куни АОКАда ўтган брифингда Санитария-эпидемиология назорати давлат инспекцияси бошлиғи Нурмат Отабеков маълум қилди.\nРеабилитацияга ўтказилган 2492 беморнинг ҳар бирига яна 2 миллиард 800 минг сўмдан, жами 6 миллиард 977 миллион сўм маблағ ажратилган.\nПрезидент Uzbekistan Airways ва қатор аэропортларни хорижий ширкатлар бошқарувига беришни муҳокама қилди\nМирзиёевга кўра, Ўзбекистондаги транспорт корхоналари карантин пайтида 340 миллиард сўм зарар кўрган.\nПрезидент Шавкат Мирзиёев Uzbekistan Airways миллий авиакомпаниясини хорижий ширкат бошқарувига бериш масаласини кўтарди. Бу ҳақда президент матбуот хизмати 25 майда хабар берди.\nРасмий маълумотда айтилишича, президент Шавкат Мирзиёев 25 май куни транспорт соҳасининг барқарор ишлашини таъминлаш ва изчил ривожлантириш масалалари бўйича йиғилиш ўтказди.\nЎзбекистондаги транспорт корхоналари карантин чекловлари сабабли ҳозиргача 340 миллиард сўм зарар кўрган. Эпидемиологик вазият барқарорлашгунча бу рақамлар яна ошиши қайд этилган.\n“Шу боис, соҳада пандемиянинг таъсирини юмшатиш, корхоналарни иқтисодий қўллаб-қувватлаш бўйича қатор чоралар кўрилмоқда. Масалан, карантиндан энг кўп зарар кўрадиган “Uzbekistan Airways” ва “Uzbekistan Airports” акциядорлик жамиятларининг 122 миллион доллар кредитлари тўлов муддатлари узайтирилди, 60 миллиард сўмлик солиқ имтиёзлари тақдим этилди. Инқирозга қарши курашиш жамғармасидан 50 миллион доллар миқдорида айланма маблағ сифатида фоизсиз ссудалар ажратилди”, - дейилади расмий хабарда.\nШундан келиб чиқилган ҳолда, рақобатни кучайтириш учун фуқаро авиацияси бозорига янги ташувчиларни жалб қилиш, Uzbekistan Airways миллий авиакомпаниясини нуфузли хорижий компания бошқарувига бериш масаласи кўриб чиқилди.\nБундан ташқари аэропортларни модернизация қилиш, Андижон, Бухоро, Урганч ва Қарши халқаро аэропортларини давлат-хусусий шерикликка бериш бўйича тендер эълон қилиниши белгиланди.\nҲайдовчилик гувоҳномаларини янгилаш муддати 2021 йил охиригача узайтирилди\nЯнги намунадаги ҳайдовчилик гувоҳномаси.\nЭски намунадаги миллий ҳайдовчилик гувоҳномаларини янги намунадаги гувоҳномага мажбурий алмаштириш муддати 2021 йил 31 декабргача узайтирилди. Бу ҳақда Адлия вазирлигининг “Ҳуқуқий ахборот” Телеграм-канали маълумот тарқатди.\nҚайд этилишича, ҳайдовчилик гувоҳномаларини янгилаш муддати ҳукуматнинг шу йил 22 майидаги қарори билан ўзгартирилган (аввалги қарорда гувоҳномаларни 2020 йил 31 декабригача алмаштириш шарт қилиб қўйилган эди).\nЯнги қарорга мувофиқ, эски намунадаги миллий ҳайдовчилик гувоҳномалари ҳамда автомототранспорт воситаси рўйхатдан ўтказилганлиги тўғрисидаги гувоҳномалар 2022 йил 1 январдан бошлаб ҳақиқий эмас, деб ҳисобланади (аввалги муддат 2021 йил 1 январигача эди).\nАйни пайтда автомототранспорт воситасини 12 ой мобайнида бошқарганликни тасдиқловчи ҳужжатлар қаторига транспорт воситаси эгасининг яқин қариндошлари учун автомототранспорт воситаси рўйхатдан ўтганлиги тўғрисидаги гувоҳнома ва транспорт воситаси эгасининг фуқаролик жавобгарлигини мажбурий суғурта қилиш бўйича суғурта полиси ҳам қўшилган.\nХТВ: Йўқолган дарсликлар учун китоб нархининг 4 баробаригача пул ундирилиши мумкин\nЎзбекистон Халқ таълими вазирлиги мактаб ўқувчиларига ижарага берилган дарсликлар йўқолган тақдирда, қанча жарима тўланиши юзасидан изоҳ берди.\nҚайд этилишича, фойдаланишга яроқсиз ҳолатга келган ёки йўқотилган дарсликлар учун тўланадиган жарима миқдори ХТВ ва бир қатор ҳамкор ташкилотларнинг 2014 йил 20 мартидаги “Умумтаълим мактабларини дарсликлар ва ўқув-методик қўлланмалар билан таъминлаш тартиби тўғрисидаги низомни тасдиқлаш ҳақида”ги қўшма қарори билан тасдиқланган низомнинг 51-бандида акс этган.\nМазкур бандга мувофиқ, дарслик йўқолгудек бўлса, ўқувчининг ота-онаси ёки уларнинг ўрнини босувчи шахслар ёхуд ҳомийлар ёки ўқитувчилар зарарни худди шундай дарслик ёки ўқув методик қўлланмалар билан қоплайди ёхуд унинг бирламчи ҳужжатларда (ҳисоб-фактурада, юк хатида) кўрсатилган қийматини қуйидаги миқдорларда тўлайди:\n1-синф ўқувчиларининг ҳар бир дарслик ва (ёки) ўқув методик қўлланмалари учун — унинг бир баравари миқдорида;\n2-4-синф ўқувчиларининг ҳар бир дарслик ва (ёки) ўқув методик қўлланмалари учун — унинг икки баравари миқдорида;\n5-9-синф ўқувчиларининг ҳар бир дарслик ва (ёки) ўқув методик қўлланмалари учун — унинг тўрт баравари миқдорида.\nЎзбекистонда 15 март куни коронавирусни юқтириб олган илк бемор аниқланиши ортидан расмийлар барча давлат ва нодавлат таълим муассасалари - мактаблар, олий ўқув юртлари ва боғчалар (16 мартдан) баҳорги таътилга чиқариш ҳақида қарор қабул қилган. Икки ҳафталик таътилдан сўнг (30 мартдан бошлаб) ўқувчилар мактабга қайтмай, масофавий таълим асосида уйдан туриб ўқий бошланганлар.\nҲукумат ҳар бир вилоятда Ёшлар технопарклари ташкил этишга оид қарор қабул қилди\nПрезидент Ш.Мирзиёев Андижондаги Digital City технопаркига ташрифи чоғида, 2020 йил 21 майи.\nЎзбекистоннинг ҳар бир ҳудудида босқичма-босқич Ёшлар технопарклари ташкил этилади. Бу ҳақда ҳукуматнинг 22 май куни қабул қилинмиш “Республика ҳудудларида Ёшлар технопаркларини ташкил этиш чора-тадбирлари тўғрисида”ги қарорида қайд этилган.\nБилдирилишича, технопарклар Инновацион ривожланиш вазирлиги муассислигидаги ҳамда масъулияти чекланган жамият шаклидаги юридик шахс ҳисобланади.\nТехнопарклар фаолияти вазирлик ҳузуридаги Ёшлар академияси томонидан мувофиқлаштирилади.\nТехнопаркларнинг бино ва иншоотларини қуриш, қайта таъмирлаш ва уларнинг моддий-техника базасини мустаҳкамлаш, шунингдек, замонавий асбоб-ускуналар билан жиҳозлаш харажатлари Инновацион ривожланиш ва новаторлик ғояларини қўллаб-қувватлаш жамғармаси ҳисобидан амалга оширилиши кўзда тутилган.\nҚарор билан 2020-2023 йилларда республика ҳудудларида Ёшлар технопаркларини босқичма-босқич ташкил этиш режа-жадвали тасдиқланган.\nАввалроқ Озодлик Ўзбекистон президенти Ш. Мирзиёев Андижон вилоятига сафари чоғида у ерда очилган Digital City технопаркига ташриф буюргани ҳақида хабар қилган эди.\n“Ўзмиллийбанк”нинг "Чорсу" бозоридаги биноси кимошдига қўйилди\n“Ўзмиллийбанк” АЖнинг Эски Жўва бозоридаги биноси кимошди савдосига қўйилди. Бу ҳақда Давлат активларини бошқариш агентлиги маълумот тарқатди.\nЭлектрон онлайн аукционларни ташкил этиш маркази маълумотига кўра, лот рақами 0208485 бўлган икки қаватли бинода 73 та хона мавжуд. Бино қайси йилда қурилгани маълум эмас.\nУмумий майдони 0,2455 гектар, фойдали майдони 4249,85 квадрат метр бўлган мулкнинг бошланғич нархи 22 млрд 528 млн 151 минг сўм қилиб белгиланган.\nКимошдида қатнашиш учун аризалар 22 июнгача қабул қилинади, савдонинг ўзи эса 24 июнь куни ўтказилади.


Ёпиқ феълли кишиларни лидерликка бошлайдиган 6 хислат - Erkak.uz\nЁпиқ феълли кишиларни лидерликка бошлайд...\nShukhrat Sattorov 28.07.2016 15:37 2228 01\nҲаётда сўзамол одам бор, камгап одам бор. Уларнинг биринчиси "экстроверт", яъни очиқ, дилидаги тилида турадиган тоифа бўлса, иккинчиси "интроверт", яъни камгап, ўз олами ва ўй-хаёлларига ғарқ тоифага мансуб.\nИнтроверт ёки камгап одамни лидерликка қиёслашни кўпчилигимиз хато деб ўйлаймиз. USA Today нашри ўтказган тадқиқот шуни кўрсатмоқдаки, интроверт феъл-атворли раҳбарларнинг 65 фоизи айнан шу феъли туфайли лидер бўла олишмас экан. Яна қайд этилишича, бугунга қадар жаҳонга маълум лидерларнинг 40 фоизи "ёпиқ" феъл-атворга эга эканлар. Ва булар кучли шахсиятга эга инмонлар экан. Буларнинг қаторига Билл Гейтс, Уоррен Баффет, Чарлз Швабни киритиш мумкин.\nОлқиш ва эътиборга ўч бўлган, шошма-шошар экстровертлардан фарқли равишда, интроверт феъллилар бирор имкониятдан ўрни келгандагина фойдаланадилар. Шу сабабли, очиқ феъли одам "Келинглар, бу ишни қилайлик!" деб турганида, интроверт "Қилаётган бу ишимиз тўғримикан?" деб сўрайди. Яъни, бу тоифа одамлар 7 ўлчаб бир кесишади.\n"Сукут инқилоби" асари муаллифи Сюзан Кейннинг ёзишича, интровертлар ташқи томондан қўллаб-қувватлансалар ҳам, чинакам мотивация уларнинг ич-ичида пайдо бўлади. Яъни, уларнинг муваффақияти кимнингдир муносабатига боғлиқ эмас.\nApple асосчиларидан бири бўлмиш Стив Возняк шундай дейди: "Мен учратган аксари кашфиётчи ва муҳандислар уятчан, камтар, ўз хаёллари билан банд одамлар. Улар ёлғиз бўлсаларгина самарали ишлашади, бирор кашфиётнинг ечимини назорат қила олишади. Сизга ҳам сиз учун эриш туйилиши мумкин бўлган маслаҳатни бераман – ёлғиз ишланг. Шунда илғор маҳсулот ва кашфиётлар қила бошлайсиз".\nТеглар: # интроверт # инсон феъл-атвори # Экстроверт # оғир-босиқ # лидерлик


Каримов гейларни руҳан носоғлом одамлар деб атади\nЎзбекистон президенти Ислом Каримов пайшанба куни Тошкент вилояти халқ депутатлари кенгаши йиғинида сўзлаган нутқида гейларни танқид қилиб, уларни "руҳан соғлом бўлмаган одамлар" деб атади. Каримов нега айнан Тошкент вилоятидаги йиғинда гейлар ва бесоқолбозлик ҳақида гапиргани маълум эмас. Айни пайтда, ўзбек жамиятида жинсий озчиликни ташкил этувчи шахслар муттасил равишда ижтимоий қаршиликка дуч келмоқда.\nЎзбекистон президенти ўз чиқишида ҳамжинсбозликни танқид қилиб, уни Ғарб маданиятининг жирканч кўриниши, деб атади:\n"Агар эркак бошқа эркак билан яшаса, ёки аёл бошқа аёл билан яшаса, мен ўйлайманки, сизларга кўрсатаётганим мана бу ерида нимадир нотўғри ёки ўзгарган бўлиши керак", деди Каримов.\nЎзбекистонда эркак билан эркак ўртасидаги жинсий алоқа ёки ҳамжинсбозлик учун жиноий жавобгарлик кўзда тутилган.\nЎзбекистонда сўнги пайтларда гейлар ва трансвеститларнинг калтакланиши акс этган кўплаб видеолар тарқалди.\nЎзбек милицияси трансвеститни калтакламоқда.\nЎтган ой ижтимоий тармоқларда тарқалган видеода милиция ходимлари рейд пайти фуқаролик киймидаги милиция ходимлари лаби бўялган, аёл ички кийимидаги бола ва унинг мижози бўлгани айтилаётган икки йигитни ерга ётқизиб қўйиб, ҳақорат сўзлар билан уларни калтаклайди.


Парҳезшунос-шифокор Ольга Кораблева квас ичиш тавсия этилмайдиган ташхисларни санаб ўтди.Кваснинг кислоталилик даражаси юқори: ўт пуфагида ёки буйракда тошлар, жигар касалликлари, гастрит ва ошқозон яраси бўлган кишиларга бу ичимлик тавсия этилмайди.Sputnik Ўзбекистон Telegram канали – обуна бўлинг, ўқинг, изоҳ қолдиринг!>>“Квас қизилўнгач пастки қисмида шиллиқ қаватнинг яллиғланиши, жиғилдон қайнашига олиб келиши мумкин. Бундан ташқари, квас ачиш жараёни натижаси тайёрланади, шунинг учун ичак касалликлари, хусусан, йўғон ичак яллиғланиши ташхиси қўйилган кишиларга тавсия этилмайди”, - дейди парҳезшунос.Квас алкоголли ичимлик эмас, лекин унда кичик - 1,2%гача “градус” бор. Шу сабабли, ҳомиладор ва эмизикли оналар квас ичмаслиги керак.\n© Sputnik / Рамиз БахтияровПродажа кваса в Узбекистане\n“Соғлик учун зарар бўлмаслиги учун кунига энг кўп 0,5 литргача квас ичиш мумкин. Катта ҳажмда ичимлик суюқликни ушлаб туриши мумкин, бу эса қон босими юқори бўлган кишиларга зарарли, шиш пайдо бўлишига олиб келиши мумкин”, - дейди шифокор.\n“Квас қизилўнгач пастки қисмида шиллиқ қаватнинг яллиғланиши, жиғилдон қайнашига олиб келиши мумкин. Бундан ташқари, квас ачиш жараёни натижаси тайёрланади, шунинг учун ичак касалликлари, хусусан, йўғон ичак яллиғланиши ташхиси қўйилган кишиларга тавсия этилмайди”, - дейди парҳезшунос.\nКвас алкоголли ичимлик эмас, лекин унда кичик - 1,2%гача “градус” бор. Шу сабабли, ҳомиладор ва эмизикли оналар квас ичмаслиги керак.


Норин дарёсидан тош қазиб олиниши экологияга қанчалик салбий таъсир кўрсатади? Лавҳа бошида бу савол бежизга берилаётгани йўқ. Водий вилоятларига сафаримиз чоғида Андижон вилояти Балиқчи туманидан тушган мурожаатни ҳам ўрганишга қарор қилдик.\nМурожаатчи ўз шикоятида Балиқчи туманини Наманган вилоятининг Уйчи тумани билан боғловчи кўприк қурилиши бир неча йилдирки якунига етказилмаётганини таъкидлаган эди. Бундан ташқари, қурилиш материаллари ишлаб чиқариш учун дарё тошларини ҳаддан ортиқ кўп олиб чиқилиши оқибатида дарё ўзани чуқурлашиб кетаётгани айтилган эди.\nБиз ушбу кўприк қурилиши қандай кечаётганига қизиқдик.\nБалиқчи туманидаги ушбу йўлдан юриб кўрганлар яхши билишади, Олтинкўл тумани томондан келган ҳайдовчи айланма ҳаракатли чорраҳадан ўнгга юрса, сўз бораётган кўприкка чиқилади. Бироқ, бизнинг эътиборимизни тортган жиҳати гарчи бу кўприкдан Наманганга бориш имкони бўлмаса-да, бу чорраҳага келгунча бирорта огоҳлантириш белгиси ўрнатилмаган.\nНаманганга борувчи ҳайдовчилар Улуғнор тумани орқали боришлари ҳақида бирорта ахборотга кўзимиз тушмади. Кўприкка боргунча ҳам бундай ёзув мавжуд эмас.\nБиз Норин дарёси бўйига борганимизда кўприк қурилиши жадал суръатларда кетаётганига шоҳид бўлдик. Йил охиригача, совуқ мавсум бошлангунча, кўприк фойдаланишга топширилиши назарда тутилган.\nИкки вилоятнинг чегарадош туманлари фуқаролари яқингинада турган манзилига бир неча километ масофа юриб, ҳам вақтини ва пулини сарфламаслик учун муваққат кўприк ҳам барпо қилинган. Аҳоли ундан ўтиб, икки томонда турган ҳайдовчилар орқали манзилларига етиб олмоқда.\nШу билан бирга, Норин дарёсида экологлар томонидан эътибор қаратилиши лозим бўлган жиҳатлар бор. Яъни дарё ўзани тобора чуқурлашиб кетмоқда. Ундаги тош “бебилиска” қазиб олинмоқда.\nЭслатиб ўтамиз, 9 сентябрда Kun.uz сайтида «Дарёдан тош-шағал олиш ишлари табиатга зиён етказяпти» сарлавҳали таҳлилий-танқидий мақола эълон қилинган, унда тош-шағал кавлаб олувчи, тошни қайта ишловчи тадбиркорлар фаолияти Ўзбекистон дарё ўзанлари ва қирғоқбўйи минтақаларига жиддий зарар етказаётгани айтилганди.


Қирғиз журналисти қотилни билишини айтмоқда\n26 октябр 2021, Тошкент вақти: 16:01\nЖурналист Сирғак Абдилдаев ўзига нисбатан уюштирилган қотилликдан сўнг Қирғизистонни тарк этишга мажбур бўлган..\nШвециядан бошпана сўраган қирғизистонлик журналист Сирғак Абдилдаев Бишкекда ўлдирилган қирғизистонлик бир қатор депутат ва журналистларни ким ўлдирганини билиши ва уларнинг ўлими сиёсий буюртма бўлгани ҳақида жамоатчиликка очиқ хат йўллади.\nЖурналист Сирғак Абдилдаев ўз мурожатида икки йилдан буён ошкор қилмасликка мажбур бўлиб келаётган маълумотларининг бир қисмини ошкор қилишини билдирган.\nОчиқ хат ёзишига ҳамкасби Генадий Павлюкнинг ўлими сабаб бўлганини айтган журналист Сирғақ Абдилдаев, ўзининг пичоқланиши, президент маъмуриятининг собиқ раҳбари Медет Садирқуловнинг, таҳлилчи Сергей Слепченко ва журналист Генадий Павлюкнинг ўлими бир бирига боғлиқ эканини айтади.\nСирғак Абдилдаевнинг ёзишича, мазкур қотиллик ижрочилари Қозоғистондаги жиноий гуруҳлар вакилларидир. Буюртма эса Бишкекдан олинган. Бироқ журналист ўз очиқ хатида буюртмачилар исмларини келтирмайди.\nШунингдек, у Социал-демократлар партиясидан парламент депутатлигига сайланган депутат Руслан Шабатоевнинг ўлими сиёсий бюртма эканини ва ўз изланишлари натижасида уни ўлдиришга ким бюртма берганини тушунганини маълум қилади.\nЭслатиб ўтсак, ўтган йилнинг 13-мартига ўтар кечаси Бишкек шаҳри чеккасида ёқиб юборилган “Lexus LX 570” маркасидаги автомашина ичидан уч одамнинг жасади топилган.\nКейинчалик жасадлар президент маъмурияти собиқ раҳбари Медет Садирқулов, халқаро стратегик институти собиқ директори Сергей Слепченко ва ҳайдовчи Кубат Сулаймановга тегишли экани аниқланган.\nРасмий версия бўйича бу уч одамнинг ўлимига автоҳалокат сабаб бўлган. Автоҳалокат сабабчиси деб топилган “Audi 100” автомашинасининг ҳайдовчиси Ўмурбек Ўсмўнов исмли шахс 12 йилга озодликдан маҳрум қилинган.\nМухолифат вакиллари эса бу одамларнинг ўлимида ҳукуматни айблаб келишмоқда. Бунга Медет Садирқулов лавозимидан кетганидан сўнг мухолифат билан муносабатларини яхшилагани сабаб бўлгани айтилади.\nСирғак Абдилдаевнинг ёзишича, Медет Садирқулов мухолифатнинг “21 аср” интернет лойиҳасини молиялаштирмоқчи бўлган. Сирғак Абдилдаев, шунингдек, марҳум журналист Генадий Павлюк ҳам Медет Садирқулов ўлимини ўрганганини, буни у Павлюкнинг ўзидан эшитганини айтади.\nБироқ Қирғизистон Ички ишлар вазири Мўлдўмуса Қўнғантиев, 2005 йилдан буён журналистларга уюштирилган ҳужумлар оддий безорилик бўлганини, шунинг учун ҳам уларни сиёсийлаштирмаслик кераклигини айтади.\n- Ҳозирда 26 жиноят ишидан 9таси судга топширилди. Бироқ суд хулосаларининг барчасида, ушбу жиноятлар журналистларнинг касбий фаолияти билан боғлиқ экани кўрсатилган эмас.\nМен ҳам буларнинг барчаси журналистларнинг касбий фаолиятига боғлиқ, деб айта олмайман. Негаки, барча жиноятлар тунда, ишдан кейинги вақтда содир этилган. Ва уларнинг кўпи уяли телефон ва бошқа насаларни ўғирлаш каби характерга эга, - деди Мўлдўмуса Қўнғантиев.\nСирғак Абдилдаев эса Ички ишлар вазири баёнотини рад этган ҳолда, ўз очиқ хатида "Павлюкнинг ўлими сўнггиси эмас. Қотилликларнинг биринчи босқичи якунланди, энди иккинчи босқичи бошланмоқда. Ҳокимият учун кураш одамларни жисмонан йўқ қилишгача етиб бормоқда ва бугун ҳокимият тепасидаги оила (Қирғизистон президенти оиласи назарда тутилмоқда-таҳририят) инсон умрини ёлланма қотил оладиган хизмат ҳақи асосида белгиламоқда", деб ёзади.\nМухолифатдаги Бирлашган халқ ҳаракати сиёсий кенгаши аъзоси Эмил Қаптағаевнинг фикрича, Сирғак Абдилдаевнинг ўзи ҳозирда чет давлатда юрган бўлса-да, унинг умрига хавф мавжуд. Шу сабабли у билган нарсаларнинг барчасини тўла айта олмаяпти.\n- Ўзи журналист сифатида аниқлаган маълумотларининг кўпини ошкор қила олмади. Хозир ҳам ўз хаётидан хавфсирамоқда. Менимча, Сирғак айтганидек, бу ўлимларнинг бир бирига боғлиқлиги бор. Бу алоқаларнинг барчаси бугунги ҳукумат тизимига тақалади. Медет Садирқулов бўладими, Павлюкми ёки Сирғакми, буларнинг барчасининг журналист ёки сиёсатчи сифатидаги фаолияти амалдаги ҳукуматга қарши бўляпти. Сирғак айтаётган алоқа ўша, - деди Эмил Қаптағаев.\nЭслатиб ўтсак, ўтган йилнинг 3 март куни “Репортер-Бишкек” газетасида ишлаган журналист Сирғак Абдилдаев газета таҳририяти биноси олдида кечки соат еттиларда номаълум шахслар томонидан пичоқлаб кетилган. 21 марта пичоқ еганига қарамай у тирик қолади. Касалхонадан чиққандан кейин ҳам унга нисбатан таъқиблар тўхтамагач, чет давлатлардан бошпана сўраб Қирғизистоннин тарк этган.